DR. HMUH THANG TE PARTY USDP TTIHNUNG AN SI CANG HIH – The Chinlung Post\nJuly 27, 2021 admin Lenhloi 0\nUSDP Party ttihnung ngaingai an si cang. Cawlcangh hram an thok cang lai. USDP party hna nih anmah lei dir dingin mipi kawl hram an thok lai. Ralhrang kawlralkap hna nih 2020 thimnak an cohlan lonak an langhter cathanh an chuah hnu in, USDP party cu rampi cozah hruaitu dingah cawlcangh hram an thok. USDP Central Chairman tawlrelnak in USDP hruaitu hna cu meeting an tuah.\nRelchih Thawngpang dang: Aung San Suu Kyi zawtnak angei maw ngeilo timi an langhter. Nizan le tuchun hi Aung San Suu Kyi cu biaceihzung ah a chuak dingmi asi. Asinain August thla thok lei ah an thawn asi. Hi kongah Aung San Suu Kyi cu a ngandamnak a that lo ruangah siseh zawtnak covid angeih ruang ah a si lai tiah thawngpang a leng.\nHi konghe pehtlaiin Aung San Suu Kyi a sihni nih atanglei bangin a chim.Asihni nih a chimmi cu thil a rak cahmi ah hin Tiksik an-hnah phun lawng a rak cah. Si le ai lei kongah a cah mi a um lo tiah a chim. August nikhat tiang dawr le zung pawl khar asi lai caah August nihnih le nithum ah biacaihzung chuah ni cu thawn asi tiah Aung San Suu Kyi a sihni Daw Min Soe nih BBC thawngzamh nak ah a chim.\nTuzing ah biaceih zong phone kan chawn hna. Cu ahcun thawngpang kan rak in thanhte hna lai tiah aa kan chimh i, Suimilam pahra hrawng ah biaceihzung chuah ni caan cu thawn asi tiah aa kan chimh tiin a chim chih. Aung San Suu Kyi covid zawtnak angei timi kongah bbc thawngzamhnak nih biahalnak an tuah i, Aung San Suu Kyi nih hitihin aleh hna.\nAngandamnak a tthalo timi kongah Police officer kan hal hna i, covid angeimi an um lo tiah aa kan ti. Zawtnak angei timi hi a si lai lo. Nizan tiangah a thil cahmi kan kuat zongah ei le din le thildang aharhmi lawng asi i, Sii ai lei cu angeih rih caah a cahchap lo. Curuangah a ngandamnak cu a tha ko ti khawh asi. Asinain kan hal chin hna i, biadik taktak cu chim khawh asi lo tiah lehnak atuah. Aung San Suu Kyi cu atu ahhin case panga in bia an ceih cuahmah lio asi.\nCAKEI RUNG LIAN CEU AA HROCER CANG, NAN NGAMH BAK AHCUN


Geneve Tuanbia ( Dal – 1 Nak) + “aw”(audio) – DOH PHIT\nGeneve Tuanbia ( Dal – 1 Nak) + “aw”(audio)\nJanuary 10, 2020 admin TUANBIA 0\nHlanlio ahhin a mui ngaingai mi Germany ram cu thawngthabia nih den cuahmah hram a rak thawk. Pakhat le pakhat ngeihmi thil i chuh le i lakpiak hna cu an thinh pah lengmang cang. Mah kut ke tein tuan le kawl hram an thok pah lengmang. Hi caan lio ahhin Brarante an timi ramah zumh awktlak le paraltha ngai Duke of Brarante timi a rak um i cu ram uktu bawi cu arak si. Amin arak thang ngaingai i amin than nak cu a that ruangah asi. Siangpahrang le bawi ngan pipi hna zong nih an rak upat i an tihzah ngaimi a si. Amah mintha asi bantukin anupi zong mitha asi ve. Fanute pakhat an ngei i amin ah Genevieve (Genevi tiin rel ding) tiah an rak sak.\nGenevi cu a ngakchia liote hin miphundang te a rak si. A nu le a pa thatnak cu an fanute zong nih cun a vun lawh ve hna. Hlanlio ahcun bawi zong nih la an kher vet awn. A nu lakher le cawlcangh hi Genevi nihcun thate hin azoh i a rauhhlan ah a nu bang cun la tongtham cu a hun thiam ve.\nA nu le a pa cu zumh awk tlak Khrihfa tha an si caah Genevi zong cu pumh le khawmh leiah a zuam ngaingai ve. A nuncan le a hoilen athat caah a nu le a pa lawng si loin an khuami zong nih an i zohthla ngaingai. Pathian hi a tihzah i pumh i Pathian hlasak hi a nuambik ah aruah.\nDawh le nuncan that in ahung nungak ve i an khua mipi nih an i chawrbik ah a hung cang.\nHi lio ahhin Count bawi Sigfrad timi tlangval nuntha ngai le a chuakthiam ngaingai mi a um ve. ( Count timi hi Duke nak hme deuh uktu bawi asi ve). Count Sigfrad cu paraltha ngai asi i voikhat hoi cu raltuknak ah Duke of Brarante cu a nunnak in a khamh. Duke nih adawt ngaingai i a inn umding le a fa khan i zoh dingin a sawm. Hmunkhat i an um hnu cu a fanu Genevi he an iduh ngaingai caah a thitumh ter hna.\nSaunawn an um ti hnu ah khin, Count Sigfrad nih cun a nupi Genevi cu an ram leiah tlunpi a timh. An kal lai ahcun ngaihchia lo le mitthli tla lo hi an um hrimhrim lo. Genevi nih cun a vapa cu a duh i a dawt ngaingai ko nain a khua le a ram, a nu le a pa an innlo kaltak ding kha cu a siang hrimhrim lo.\nKalding cun an i tim i a pa nihcun a fanu Genevi cu a hngawng in akuh i a mitthli he “ Ka fanu na nu le kei cu kan tar cang i hiti na kan kaltak ahcun hi vawlei ahhin cun kan i tong ti lai ti ka zum lo, a fekmi Pathian nihcun na umnak kipah in hruai sehlaw, hnangamnak le daihnak in pe ko seh. A tuning tein khua nan sak ahcun na nu le na pa zong na caah siaherh nak zeihmanh kan ngei lai lo. Zankhat mitchinh zong va tong sual usihlaw, lungdai hnangam tein kan thi ko lai” tiah a pa nihcun thlahnak bia a chim. A nu zong nih “ ka fanu, nang cu na hmette in Pathian thluachuah nak a hmumi na si cu zapi theih asi. Ka phan bikmi cu Pathian thluachuah na hmuhmi hi philh riangmang in nuncan thalo in na um sual lai tihi asi. Pathian thluachuah na hmuhmi hi philh riangmang in nuncan thalo in na um sual lai ti hi asi. Pathian thluachuahnak tel lo cun minung hi zeihmanh kan si kho taktak lo. Ram hlapi ah va um hmanh law, hi vawlei cungah mui i hmui ti hmanh hlah usihlaw vanram ta li kan i hmuhnak hnga Pathian cu va philh hrim hlah, ka dawt bikmi ka fa” tiah a ti.\nCount Sigfrad sin zongah “Nang hi ka tupa ka zumh ngaimi le ka dawt ngai mi na si i kan ram chung i kan rosung bikmi le kan dawt bikmi cu na kut chungah kan chiah cang, zangfahnak tein na pi le na pu thinlung fahnak hi maw hun tuah citcet lai cih” an ti. An nupa cun an nu le na pa hmaiah cun an khuk an i bil i Duke te nupa nihcun thluachuahnak an pek hna. An khuachung Bishop ngan bik zong nih “Nan cungah Pathian thluachuahnak cu a zungzal in um ko seh” tiah an nupa thluachuah a pek ve hna.\nAn va kalnak ding khuaram cu Rain le Moselle ti vapi karlak i a ummi asi. Count Sigfrad te nupa cu an khua mirum le upa tampi nih sunglawi ngaiin an rak don hna. Genevi kalnak ahcun lam thluanchuak in puan an phahpiak i zapi cu kan hmu kho sual lai lo tiah pakhat le pakhat an i eng lulhmalh hna. An bawinu an hmuh cun an khuami dihlak in an i lawm i an tha a nuam. Aa citmi rangin a hung tum i mi vialte kha an kut a tlaih dih hna. Cukum lila ahcun an ramchung i a ummi vialte an lahkhah karh dingin Count Sigfrad nih nawl a pek hna. An i lawmh tukah an mitthli a tla. Count Sigfrad sinah mi tampi nih lunglawmhnak bia an chim.\nSiangpahrang inn nganpi ah Count Sigfrad le Genevi cu khua an sa. Sihmanh sehlaw an i lawmhnak nih sau a nguh hin hna lo. Thlakhat tluk ceo an um hnuah zualko pakhat a hung tli i, “Mosolam ral atho i Moor hnanih Spain ram an hunlak hnuah French ram zong an hun chi mi thi tampi a chuak cang” tiah Count cu an rak chimh. French ram bawibik nih khulrang tein a ralkap he rak pok hna seh, a si khawh ahcun tuzan hrimhrim in rak tho hna seh an ti, tiah a rak chimh. Cuticun Count Sigfrad khua cu khuaza tuaiin aa tuai i a nupi Genevi hoi cu atih tuk le a thin aphan tukah a hmai zong a daang dih.\nCount nih khulrang tein a ram ralkap vialte a auh dih hna i an hriamnam he an rak phan dih. Count Sigfrad nih raltuk i a kal karah an khuachung uktu ding le zeizong ah aiawhtu tha tein a chiah tak hna. A ralkap vialte cu an inn hmai tuallai ah a dirter hna i a phung a sitawn bangin anupi nih Count sinah cun a ngun nam apek. A nupi nih cun ram le Pathian caah sualnak a ngei lomi hna chanh dingin va kal law, Pathian tu nih ngandamnak inpe ko seh, ati i a vapa cu a liang in ahun kuh.\nCount zong nih, “Ka dawt bikmi Genevi, na thinphang hrimhrim hlah,Pathian nih khua a khan lai i a ho kut hmanhah ka tla lai lo” ati. Genevi nihcun, “ Va thi sual ko law tah, kei hi zeitindah k arak um hnga” tiin a hmai a hup i a tap. Count nih “ Pathian kan tih poh ahcun a hohmanh tihding an um lo.\nKan ram zohtu dingah mifel ngaite pakhat ka thim cang i cu pa zong cu Pathian nih a zohkhenh ve lai, hnangam tein rak um ko Pathian belte rak philh hin hlah Pathian sinah thla rak ka cam piak zungzal” ati. Muko fakpi in an hun tum i ralkap cu a runrun in an kal thluamah. Genevi nih an liam hlan lote aconh hna , cuni cu chunnitlak in atap.\nA lettu: John\nGeneve tuanbia ca in arel kho lo mi caah a “aw” in ngeih khawh a si.\nUSA in laitlang ah a rak tlawngmi nih Hakha in Yangon lei an kalnak ah Hakha Mann Bus ai cit i a ton mi


CNLD kong fianternak (Dal – 1nak) ; CNLD, NLD le USDP Party Kan Idannak (Zohkheknak) – Myanmar Chin\nCNLD kong fianternak (Dal – 1nak) ; CNLD, NLD le USDP Party Kan Idannak (Zohkheknak)\nRamkhel lei fimthiammi nih ramkhel party hi phun thum in an tthen –\n#Phunkhatnak cu ‘charismatic parties’ ti a si i cucu minung pumpak/hruaitu pakhat minthannak cungah aa hngatmi/dirhmi party tinak a si. Tahthimhnak ah NLD. Minung pakhat cungah aa hngat caah cu pa/nu a um ti lo tikah an kuai/thi tawn. (Tck. AFPFL party cu Aung San in hrambunhmi a si caah amah um ti lo hnu ah an phu 2 ah an kuai colh).\n#Adang phunkhat cu ‘clientelistic parties’ ti a si i cucu atu UDP le USDP party bantuk hi an si– afawinak cun ‘hlawhfa’ party. Hmuhtheihnak ruahchan in dirh/fuhmi an si caah (money/power) a um ti lo cun an thi/tiau ve. (Tck. NUP party-1990 cu a phaisa le power tihna a reu caah capawl duah bang a ciam. Cuvebantuk in USDP zong nitlak lei a panh cuahmah).\n#A pathumnak party phun cu ‘programmatic parties’ ti a si i anih cu ‘minung/hruaitu’ le ‘phaisa/nawlngeihnak’ ah si loin pawlasi le ideology ah hram bunhmi party a si– cucu CNLD miphun party bantuk.\nMiphun party cu minung/hruaitu hrambunh in dirhmi party a si lo caah tulio hruaitu vialte kan um ti lo zongah hi party hi zeihmanh a poinak a um lai lo i athat hmanh a tha/tthawng deuh lehlam lai. Miphun a hmunh chung a hmun dingmi a si. Cun, phaisa le nawlngeihnak duh ruangah dirhmi le fuhmi party a si lo caah a ‘reu’ kho ding a si lo.\nNLD le USDP party chungtel pawl le hruaitu tampi (abik in Chin NLD/USDP) cu Vuanci Pu Sui Thio le Pu Zo Bawi bia hun ihlan ahcun ‘arsa eiti khat ka si theo lai, budget tam kan ngah lai, lahkhah ka ei lai, bawmhnak ka hmu lai, nawlngeihnak ka ngei deuh lai” timi ruahchannak in fuhpanh deuh a si. Kannih miphun party i a lutmi nihcun ‘zeidah ka hmuh lai’ ti si loin ‘zeizat dah ka thawh lai, zeitlukin dah kaa pumpek khawh lai’ timi kha ruah a si. A linglet kan si.\nBia hun fun ahcun— USDP cu thanchonak (development) party a si. NLD cu democracy party a si. CNLD cu miphun covo federal miphun mahte-khuakhannak party a si. Thanchonak cu aho party cozah poh nih tuah khawhmi a si. Democracy zong ahram thlak a si cang. Ralkap nih zeiti konglam hmanh in nawlngeihnak (a-na-ting) an la than lai lo. Cucaah atu kan lohma a ngan bikmi cu miphun federal khuakhannak, miphun damnak caah zeitindah kan ithanghphawk lai ti kha a si cang.\n(NLD le USDP he kan policy zeidah aa dang timi kha point-10 in kan peh/fianter tthan te lai).\n#Salai Ceu Bik Thawng\nBreaking News: Saya David Lah Cu Bia An Khiah Piak Cang, Ngaih A Chia Tuk\nThawngpang Thar: Saya David Lah Cu Nii 10 Lawng Thonginn Ah A Um Cang Lai


2020 Election cu Trump nih teinak 100%100% bak in a co lai. Caan nih a vun ratpi lio.\nZohte u ka chimmi hi a tu cu nan nih a chuak lai nain nan mit nih a hmuh te lai. Democratic party le Ripublican party kan I dannak zawnte.\nRipublican party cu a ral a thabakmi a pasal nusal bakmi le tih a hngal lomi kan si. Katuahkhawh ka ti khawh kanram cu keimah nih ka dawt lo cun a hohmanh nih an daw lailo tiah, a dir ngammi a si. Aherh ah cun mah long bakin ngalhriang sumruk a phorkhomi kan si. Pathian long ai bochanmi party kan si. Thihlai tiang a dak a dak khomi paraltha party kan si.\nDemocratic party cu pa cu an tling ko nain nu lungput a ngeideuhmi, a ral a chiami, nu nih teideuh an si ve. Midang nih mersan khawhmi an si. Amah thazang ai bochan lomi an si. Pathian zong a tih lomi mah fimnak ai bochan nain a hngal lomi, Cucu kan I dannak a si. Catialtu: Joseph Thawng Z Ting


Hakha Ah Hotel Le Tourism Guide Training A Kaimi Minung 40 Certificate An Pek Hna – THE CHINLAND POST\nHakha Ah Hotel Le Tourism Guide Training A Kaimi Minung 40 Certificate An Pek Hna\nSalai Cung Cung|2018 August 1| Hakha Town Hall ah August 1 zing suimilam 8:30 in Hotel le Tourism Guide training a kaimi minung 40 certificate an pek hna tiah kan theih.\n“Hi Hotel le Tourism Guide Training cu July 9 in kan thawk i August 4 ah dih ding a si, certificate pek hnu ah nihnih an kai rih lai. Training a kai khomi hi minung 40 an si caah voikhat ah kan chim dih kho hna lo i minung 20 in phu hnih ah kan than hna. Kei hi Basic computer ka chim hna i computer hardware le software tlawmpal zong ka chimh chih hna. Hmailei zongah hi bantuk training hi pehzulh peng kho peng hna seh ti hi ka duh. Ram le miphun caah thahnemnak tampi a chuahpi lai ti ka ruah” tiah computer chimtu Thawng Cung Lian nih The Chinland Post ah a chim.\n“Yangon in mah training kai dingah hin Hakha ah ka rak tlung. A hramthawk tein Hotel le tourism khualtlawnnak kongkau hi ka uar ngaimi asi. Tourist guide- holh lettu (lamhmuhsaktu) si hi kan duh ngai mi si. A hlan ah cun Tourism hi theih sawh lawng in ka rak theih i ramkulh vuanthok U Aung Phyo nih tha tein a kan chimhfel hnu lawng ah a sullam hi kaa fiang. Hi ka kainak thawng in tourism he aa pehtlai mi fimnak zong kan theih i cun basic computer le English zong kan cawn chih caah thil tha tampi le fimnak tampi kaa chap. Cawnpiaktu saya hna nih lungsau tein a kan chimh i zei paoh te a tlamtling dih ko. Hi training dih in Yangon lei ka kal hnu zong ah tourism rian hi tuan dingah kaa tim” tiah training kaimi nu pakhat nih The Chinland Post ah a chim.\n“Hi Hotel le Tourism guide training tuahmi nih aa tinhmi cu Chin ramkulh tourism lei thanchonak dingah asi. Chin ramkulh tourism an um ko nain lamhmuhsaktu an um lo ah cun harnak tampi a um kho. Cucaah hi training cu a hrampi (introduction) tourism guide asi. Tourism guide caah a herhmi apawl basic English le computer kan chim hna. Hi tourism pawl hi Chin ramkulh caah thatnak tampi a chuak, tangka tampi hmuhnak zong asi, a dangdang lei zong in thanchonak tampi a chuak kho. Asinain cu tourism pawl cu lamhmuhsaktu um lo ah cun a si kho fawn lo. Cucaah, hi training kan tuahmi asi. Hi training hi hmailei ah kan pehzulh peng ko lai. Hi certificate kan pekmi hna zong hi hmailei ah tampi a thathnemnak a um te lai. A ruang cu cozah lei nih hnatlakpi mi asi caah rian tuannak ah tampi a thahnem lai” taih Hotel le tourism Director U Aung Phyo nih The Chinland Post ah a chim.\nHi training cu Directories of Hotel and Chin ramkulh tawlrelnak in tuahmi a si. Hi training tuah caah budget a chuahpiaktu cu ministry of Hotel and Tourism an si. Chin ramkulh ah a hmasa bik an tuah a si tiah kan theih.\nPrevious All Chin Society Yangon Nih Yangon Ah Sing 120,000 Tluk Dih In Zung Le Hotel Sak An Timh\nNext Khuate Thanchonak Zung Nih Hakha Pengkomh Khua 16 Ah Solar Mei An Bunhpiak Hna


Dr. Pari “Zeidah ruangah mirum cu a rum chin i misifak cu asi fah chin? – Thechinlungnews\nDr. Pari “Zeidah ruangah mirum cu a rum chin i misifak cu asi fah chin?\nZei ruang dah mirum cu a rum chin i mi sifak cu a si a fah chin? Babal zoh chih in lehnak: Rum le Sifah kong cu chawleh thal mit in kan cuanh hma sa lai. Pakhat cu ngatlaih rian lawng lawng kha phaisa hmuhnak hrampi ah a ruah. Mi dang rian va tuan piak tu (employee) men men dirhmun tiang lawng a ruah khawh caah nitin ei khim bar khim men in a can nih a liam pi i a si fak.\nPakhat cu ngatlaih in a hmuhmi phaisa kha a khawn. Cu a khawn mi cun Amah Pumpak Rian a tuan piak tu (employee) a hlan hna. Cucu (Leverage) an ti. Duh sah tein mi kha tam deu deuh a hlan i a hnu ahcun a rian zong a lian chin chin. Cuti cun a rum chin lengmang. Hi tiang cu biaknak mit in zoh ding a si lai lo.\nBaibal ah a Bawipa nih a sal le pa (3) kha a thilri zohkhenh dingah pakhat cu 5000,pakhat cu thong 2000,pakhat cu thong 1000 cio anmah le thil khawh ning cio in a pek hna a ti. A zat cu ai dang nain anmah le thil khawh ning cio in a ti caah thleidannak a ngei lo. An Bawipa a kir tikah phaisa hmannak kha felfai tein a tuak pi hna a ti. Zei ruang ah?\nA pek mi hna phaisa a zat cio ahkhan karhter dingah thlaici ai tel. Fangkhat kan hmuh zong, a za kan hmuh ah siseh, a thong in siseh a tlawm a tam ah hngat loin hmuhmi chungah karhter ding thlaici ai tel dih. Thlaici karhter loin kan ei ahcun kan phaisa zal a lawng colh ko lai. Zuh chap hmanh a si lai tiah Baibal nih a ti. Facang cu kan tuh ahcun thla (3) ah theipar kan zun colh. Kan tuahmi thil theipar zun hi a rang tuk.\nPakhat pa cu a khawnmi phaisa khan a mah pumpak rian tuan piaktu mi a hlan i thlaici cu a karh ter caah a rum chin lengmang. Va rum chin lengmang ko seh! Nan ruahnak cio comment nan pekmi cungah kai lawm. Nan comment kha zoh in kan khua ruahning (reasoning) tampi a lang i bia halnak zong hmailei ah kan tuah than te lai.\nBe the first to comment on "Dr. Pari “Zeidah ruangah mirum cu a rum chin i misifak cu asi fah chin?"


Trump nih Democrat /Joe Biden a phomh mi a fak tuk caah Democrat pawl an celh bak lo\nTrump bantuk paraltha hi Chinram chungah um veh seh, Chinmi nih kan duh tak tak lai maw, ceilak in Democrat pawl nih an soisel, thangchiat in an tuah bantuk in kan tuah ve lai maw ti hi bia halnak tampi lungthin ah a um peng\nRam le miphun a dawt tak tak mi kan duh, natein Politic ruangah kan lungthin 100 a khat bal lai lo, natein ram le miphun dawtnak kongah cun kan lungthin a khat lai, cucaah politic hi ram le miphun zoh bu in kan kal a hau\nDemocrat Media NYR, WSJA pawl nih President Trump nih Covid angei hnuah a voihkhatnak ding caah mipi hmaiah White House, South Lawn in 2 pm ah bia a chim mi cu ceilak in an soisel thangchiat hoi cang.\nCovid phunlam a zulh lo, CDC phunglam ning tein in ni 10 cu lengchuak lo in inn chungah a um ding a si, Face Mask a phawi tiah Trump soiselnak le thangchiatnak lawngte an kawl than hoi cang. Democrat pawl hi an mah sualnak hi kawl ve se chim cawk lo an ngei lai ti hi fiangtein thei ding si\nMi tampi nih Covid an ngei i, an dam tthan hnuah, lawmpi nak bia an chim lio ah Trump cu Covid a ngei ve i, a dam tthan mi cu Democrat pawl nih ceilak in an soisel i, an thangchiat, mah bantuk lungput a ngei mi an si caah an bia le hla zong hi relpiak phu an si lo\nTrump nih minute 17 bak bia chimnak angei. Marine Band pawl nih “Hail to the Chief” ti an nih tim. Trump nih a chim mi cu, America hi Socialist ram ah kan cangter ding hrim a si lo. Rallies kan tuah cawlh lai. Vaccine zong Pathian thawngin kan ngei cang lai. China Virus hi kan tei hrim lai\nKan ral a si mi/Democrat pawl nih teinak an hmuh a cun, Science i tlaih i, lockdown an tuah sual hoi lai, Black lives matter protester hi peaceful protestor a si kho hrim lo.\nSleepy Joe nih law enforcement bi biafang hmang a chim thiam ti lo, ‘Sleepy Joe Biden nih minak/Black le Latino Americans pawl a hlen tuk cang. America ram hruai ding in kan zum ah cun na zum sual cik cek lai tiah ceilak in Democrat pawl hna cu a phomh hna. Credit-RTK\nBe the first to comment on "Trump nih Democrat /Joe Biden a phomh mi a fak tuk caah Democrat pawl an celh bak lo"


Ralrinnak: CBC USA General Secretary Rev. Dr. Thlaawr Bawihrin Sin Cakuat – Chin 11 News\nRalrinnak: CBC USA General Secretary Rev. Dr. Thlaawr Bawihrin Sin Cakuat\nPosted By: victor victor March 17, 2020\nBawi Khrih ah tuanti hawi hna, Bawi Khrih min in nan kut kan tlaih hna. Nawlngaih le ralrin cu a sual lo, tiah ka ruah.\nCovid 19 nih vawleipi cu thinphang thlalau in a kan tuah. US rampi zong a vun den deuh chin lengmang. US president nih emergency declare a tuah cang. Indiana Governor zong nih Indiana state caah order thar a chuah than cang. Bawipa fale hna, thinphang dingin um ding cu asi lo, thlcam usih, law ralrin tein um hna usih. President le Indiana governor biachimmi chungin CBCUSA ram chungah thawngthanh ka duhmi cu Asi khawh ahcun, If possible\n1. Biakinn ah pumh rih lo a tha, online pum a sual lo, 2. Wedding tuah rih lo a tha, 3. Khua, peng le local church programs vialte cancel a tha, 4. Khrihfabu thihloh ton sual ahcun thutpi nak ngeih loin, ruak vui lai zan longah ah pumh a tha, 5. Laitlang lei chungkhar thihloh ton ahcun pastor le riantuantu pa 4-5 hrong in an inn ah bulhnak put in thlacam piak a tha,\n6. Laitlang lei in visa an hmuh zongah US ah an rat rih lo a tha, 7. Khrifabu ah Gospel tlawn khap rih a tha, 8. Sianginn khar asi caah tang 6 tang fa angeimi nulepa nih fale zawn ruah in vacation lak a tha, 9. Khrifabu meeting hrial awk a tha mi cu hrial rih a tha, 10. Virus pakhat ngeih ahcun chungkhar dihlak ngeih asi kha theih a tha. 11. Virus angei mi anmah tein ni 14 chung hmundang ah umter asi 12. Asi khawh ahcun leng chuah lo, rian tuan rih lo a tha, 13. Inn chungah i benh khawh chung I benh a tha, 14. Indiana cu bar le restaurant khar dingah order chuah asi cang\n15. Minung 50 cung hmanh hmun khat ah umter loin, State Employee cu mah le inn in riantuan order chuah asi cang. Chim duhmi cu a ho mising pawng ah um hlah ti asi ko.\n16. Khrifabu cio ah i zohkhenh ning kha thanh lengmang a tha. Thawngthanh mi hi nan Khrifabu mail group ah nan thanh than cio lai ti ka zumh Thinphang in um awk asi lo,\nRalrin tein um awk asi deuh Bawipa nih CBCUSA le Chin miphun thluachuah pe chin ko seh! Bawipa cu kan teinak asi.\nNote: Hi ca cu tlangtar bangin CBC USA General Secretary nih CBC USA ramchung le Chin mi hna sinah thanh nak a tuah mi asi. A tulio ah mikip nih buaipi dih mi zawtnak kong ah i ralrin ding tete tam deuh sin a phak khawh nak ding ah kan van thlah chin ve mi a si.\nLaknak: Chin Cable Network Channel


PDF NIH KHUAMI SIN AH THAWNG THANHNAK AN TUAH CANG HNA – The Chinlung Post\nPDF NIH KHUAMI SIN AH THAWNG THANHNAK AN TUAH CANG HNA\nMay 13, 2021 admin Knowledge 0\nMyanmar caan karlak cozah dirhmi People Defense Team nih thanhnak an tuah cang. Saw le Kanpetlet lei ah mipi ahohmanh khualtlawn rih lo ding in People Defense Team pawl nih thawng an thanh. Hi konghe pehtlaiin Tuchun May thla ni 13 tuni thok in Saw-Kyauk Htuh lam, Saw-Seih Phyu lam, Kyauk Htuh-Pakukku lam hna ah mipi nih khual tlawn rih lo ding in People Defense Team nih ca an chuah.\nMipi hna humhimnak ding caah hi tiin thawng an thanh hi asi. Saw peng People Defense Team cu tuthla May ni 7 ah an rak dirh mi asi I, Saw, Kyauk Htoh, Laung She tiin hmun thum then in mipi runven nak rian pawl a tuan mi an si. A tu lio ah Saw peng he a naihniam mi Chinram kulh hna zong ah CDF lei le ralkap karlak ah thil sining a rengh lio te asi. Cu pin ah Kanpetlet khua zong ah mipi vunven bu hna nih ralkap ralrin pek nak ca an chuah ve tiah theih asi.\nThawngpang Dang:Sagaing ramthen Chaung Oo peng Mayte Kyo khua i mipi lei humhinnak caah tiah hriam a tlaimi chungin hruaitu cu Yangon Khat Tit Media nih biahalnak an tuah. Biahalnak an tuahmi cu Chaung Oo i tuzing ralkap le mipi karlak ah kahnak a um tiah theih asi. Zeitin a thok tiah halnak an tuah. Lehnak atuahmi hna cu Tuzing tuan tein ralkap lei an ra I an kan kah. Mipi lei in minung pakhat an tlaih.\nAn kah ve hna i ralkap 5 an I hliam an thi maw an nung timi cu kan thei hna loh aruang cu ralkap lei nih an dawh cawlh hna tiah lehnak atuah. Biahalnak an tuah rih mi cu Zeibantuk kahdohnak dah a can? Zeibantuk hriamnam dah an hman? tiah ahal tthan. Lehnak atuah rihmi hna cu Ralkap lei nih meithal nganngan an hman nain kanmah lei nih cun zeihmanh kan ngei lo mipi thazang lawng kan ngeih.\nCun lai meithal tete tlawmpal kan tuah mi lawng kan ngei. Khua kip ah kal in an kan kah len ko ralkap lei nih tiah a chim. Halnak atuah rih mi cu A hnu cem result hi tah zeidah a lawh? tiah an hal tthan mi ah lehnak atuahmi cu Khuami pawl an ra I thazang hna an kan pek len. Hi ralkap pawl dohkhawh nak ding caah ngeih mi zeihmanh kan ngei lo. Mipi lawng lawng kan ngeih mi an si ko. Cu caah an duh ning in an kan kah nak hi asi. Khuami pawl cu kan zam ter manh hna tiah a chim.\nThawngzamhnak nih halnak apeh rihmi cu Ralkap lei thazang an chaplen tiah theih asi. Zeidah hmailei ah a cang kho? Lehnak atuah rihmi cu: An duh ning poah in khuachia thawl bantuk in an kan kah len ko. Khuakip hmunkip ummi kan unau le zong biacah kan in duh hna. Kan hmun ah rat in na kan bawmh khawh ding asi lo caah nan umnak hmun cio ah a um mi ralkap pawl cu rak that ve ko hna uh tiah cah kan in duh hna. Ralkap lei nih khuakip hmunkip ah hmunhma an lak cang caah tiah an hruaitu nih biacahnak he lehnak atuah.\nTUKUM CHUNGAH THIHNAK PHUN HNIH A UM LAI


KUM 93 A SI CANGMI TARPA CU SIZUNG A UM MAN AZOH I A TTAP THLUAHMAH – The Chinlung Post\nJuly 2, 2021 admin Sermon 0\nMah cabia hi athei cangmi zong nan um lai, Athei rih lomi hna caah hlawknak tampi a um lai timi ruahchannak he kan vun langhter ve. Rev. Malsawm Thang nih a ttialmi a rak ttialmi a si. Italy ah kum 93 a si cangmi putar pakhat cu covid zawtnak in a zaw i, Sizung ah aa thlop, Vanthat ah kum 93 asi cang mi tarpa cu damnak tlamtling a hmu.\nSizung in a chuah lai i, a zohkhanhtu sibawi pakhat nih kapu thawpeknak seh Ventilator na hman man thongnga (Italy tangka Lira 5000) pek ahau tiah bill cu a pek. Kum 93 asi cangmi Tarpa nih bill cu a zoh i a ttap thluahmah. Sibawi pa nih kapu tangka pek ding na ngei lo maw tiah zaangfahnak thinlung he a vun ti tthan.\nApawngkam a ummi sibawi hna le nurse pawl cu tarpa biachim an theih cun khupbil an ttap thluahmah ve hna. Tarpa nih a timi cu sibawi pa aw,, tangka ka ngeih lo ruangah ka ttah hi a si lo. Tangka cu ka ngei ko ee. Asinain kum 93 chung vialte thaw ka dawpmi vialte kha zeizat man dah a si hnga? Caan raulo chung thawchuahnak man hmanh Lira 5000 asi.\nKum 93 chung vialte ka thawchuah man kha zeizat man vialte kha Pathian sin ah ka bat mi asi. Sihmanhsehlaw a mah nih cun voikhat te hmanh ka thawchuah man aka hal lo. A zaangfahnak vialte ka rak philh tawnmi kha atu ka vun theih tikah ka ttah nak hi a si e tiah a chim. U le nau hna nifatin kan nunnak ah Pathian zaangfahnak hi um hlah sehlaw nang le kei hi kan dam kho lai. Cucaah 2kor 12:9 ah KA VEL HI NA CAAH A ZAKO aa kan ti.


Nancy Pelosi nih Trump cungah tuah a tim mi nih US mipi a lau ter tuk cang\nTu lio thawngpang linsa ngai miphat a vun chuak tthan hoi cang. Trump Covid a ngei hnuah Democrat pawl nih Trump cu, President a si ti lonak ding caah le a nawlngeinak lakpiak an nih tim ning kong a si. Speaker Nancy Pelosi nih thil sining fiangtein a chim cang\nNancy Pelosi nih Donald Trump’s mental health ruangah Office ah rian ttuan tlak a si ti lo tiin a chim. A chim ning a cun, amah President hrim hrim hi thawl kan duh ruangah si lo in tiin a chim chap\n25th Amendment hmangin, Unfit President a si ning langter nak ding caah Commission kan dir lai tiah a chim cang. Press conference zong a au, natein Democrats Congress tampi nih a thil tuah ning hi an cohlan piak duh lo\nElection nak ding caah Ni 24 lawng a um cang. Mah bantuk in Election a nai tuk mi ah, Commission dang vun dir i thil tuah kha a her lo mi a si tiah an ti piak. US mipi tampi nih an soisel thluamah cang\nKum 2020 election ah Democrats pawl nih teinak an hmuh khawhnak ding caah rian fakpi an tuan lio a si. Mah bantuk in thil an tuah than a si ah cun Democrat pawl an sungh khawh tiah mi tampi nih an zum\nDemocrat Senators tampi nih mah bantuk buainak tuah an duh ti lo. Dr. Sean nih President Trump dirhmun a that ning le a taksa thawngning thil fiangtein langter ding in ready in a um cang.\nNancy Pelosi nih mah bantuk in President Trump cungah thil a tuah ruangah mi tampi nih Trump an vote ali tiah Democrat Senator pawl an zum. Credit-RTK\nBe the first to comment on "Nancy Pelosi nih Trump cungah tuah a tim mi nih US mipi a lau ter tuk cang"


Trump ttanhtu pawl hi Biden a ttanhtu pawl cungah bom chehdan nan thiam deuhdeuh – Chintanbo\nAtu tan US thimnak ah Trump a ttanhtu pawl hi, Laimi (Chinmi) lakah cun 100 ah 90 hrawng nan si men lai. Biden ttanhtu pawl cu zatuak 10 hrawng kan si men lai hei ti ko uh sih. Nan tamdeuh ruangah nanmah kha nan hmandeuh hlei lo. Nan tamdeuh ruangah a piangthar deuhmi nan si hlei fawn lo. Pastor te le vawlei lei hruaitu karlak zongah nan tamdeuh ruangah nan hman deuh hlei lo ti kha philh hlah uh. Kan hman deuh ko ti nan i ruah ahcun nan palh cikcek lai/nan molh bia a si ko lai. Trump ttanh ding le dirpi dingah pastor cheukhat le vawlei lei hruaitu cheukhat nih hehtiah Laimi (Chinmi) an in forhmi hna le nan thluak an in ttawlmi hna cungah anmah ka mawhchiat ngai cang hna. Aruang cu Trump ttanh ding lawng an in forh hna i ttanh ziathiam ding an in cawnpiak ti hna lo. Biachim holhrel thiam ding le i sum ding zong an in cawnpiak ti hna lo.\nMedia le facebook le comment pek le ttial ziathiam ding zong an in cawnpiak ti hna lo. Mah i a phichuak cu, Trump nan ttanh ruangah nan Khrihfa nun ziaza a rawk dih cang. A dawh tukmi, Khrihfa biaknak muisam le a ttha tukmi a sullam zong nan hrawh dih cang, Trump ttanhtu pawl nih. Trump nan ttanh ruangah facebook chungah hehtiah Biden a ttanhtu pawl cu bom in nichiar te nan kan cheh lengmang ko. Trump nan ttanh hnu ah facebook le media chungah bom cheh nan thiam deuh. Khoika dah bom cheh hi nan va cawng manh hnga ka ti. Tang 4 le tang 5 awng lo, ABC ttial zong a thiam lomi pawl nan tam nan facebook chungah cun bom cheh nan thiam ngai. Biden a ttanhtu pawl zong kan tlawm te nan Israel cozah bantuk in kan thawngtuk ve i, Trump ttanhtu pawl nih bom in nan kan cheh lengmang nan kan i kham khawh lengmang ve ko. Musalim ram 5 hrawng nih Isarel ram cu hehtiah an tuk i bom in an cheh len nan an tei kho bak lo bantuk in Trump ttanhtu pawl nih Biden ttanhtu pawl, mitlawm te cu nan kan tei ve lo hi aw. Trump ttanhtu pawl nih Biden a ttanhtu pastor le vawlei lei hruaitu zong hehtiah holh dawh lo, biachiakha in nan ti len ko hna. Atak te cun mah hi nanmah thluachuah hmuh lonak ding fawh a si lehlam ko cu. Hmailei nan lamthluan ah khua awng pem lonak ding fawh a si lehlam ko cu.\nBiden ttanhtu pawl nih Trump ttanhtu pawl i nan catialmi tangah comment (khawmenh) zong kan in pe bel hna lo. Biden kong zong ttial ti hlah uh ti zong in kan in ti fawn hna lo/kan in thlauh hna lo. Nannih cu nan i thawh i Trump kong ttial ti hlah nan kan ti len. Aho nih dah kan cungah nawlneihnak an in pek hna? Nanmah nih mi cungah nawl neihnak pakhat hmanh nan nei lo. Trump ttanh ding le dirpi ding in an forhtu hna pastor cheukhat le vawlei lei hruaitu cheukhat le Trump ttanhtu cheukhat cu Osama Bin Laden le a minung pawl, US innsang pi pahnih, vanlawng in a pah hnawhmi hna nan lo ve cang hi aw. Nan hruaitu pawl nih bom cheh dan an in cawnpiak ve hna rua ka ti. Trump nan ttanh hnu in fawh facebook chungah bom puah/bom cheh nan thiam deuh ko hi. Biden a ttanhtu pawl nih nan pumpak kong zong kan tial bal lo i nan pumpak zong in kan in ti bal hna lo nan hehtiah Biden a ttanhtu pawl cu ka pumpak zong in nan kan ti len. Kan nih cu “Trump ttanhtu pawl” timi biafang lawng kan hman ttheu. Nan pumpak min hrim in kan in ti bel hna lo. Mah zonghi thuk deuh le fak deuh in ruat uh. Trump ttanh ding in an forhtu hna nan pastor cheukhat le vawlei lei hruaitu pawl, forhfial kan duhmi hna cu nan za tein nithum chung rawl ulh thlacamnak le cawnpiaknak rak nei uh/rak tuah uh. Nan duh le keimah zong sawm khawh ka siko. Facebook le Media ah mi bom cheh hnawh lo ding, le khawmenh le cattial dan thiam ding pawl kan cawnpiak hna lai.\nBiachim holhrel thiamdan zong kan cawnpiak hna lai. Hehtiah thla zong kan campi hna lai. Mah vialte hi video in Trump vote pek ding an fialtu hna pawl nih an tuah lo cu. Laimi (Chinmi) nih kan theih awk ah ka duhmi cu cheukhat kan pastor te cu cawnnak zong an nei ko nan mah Bible cang nih zeidah a chim duh hnawhchan le a sullam a si ti a thei lomi le a fiang lomi an tamtuk. Bawi Zisuh nih zeituah dah a kan cawnpiak i vawlei i a ratnak aruang le a zultu pawl nih kan tuah ve ding pawl zong an i fiang lo/an thei lo. Cheukhat pastor cu ruahnak bituk in an in kalpi ko hna lai/an in cawnpiak hna lai. Mah kha a thabik ah nan ruahsual men lai ti ka phang. Mahti ka chim tikah pastor te upat lo le ttihzah loah nan ruah men lai. A san lo. Laimi chungah mah bantuk pastor phun cu kan tam reng2 cu, ruahnak a bituk le cawnpiaknak bituk in a kalmi le Bible a fiang huaha lomi. Pastor te cu ka hawi le lawngte an si ko i ka upat ko hna, Pathian rian an ttuannak cungah. Trump ttanhtu pawl, Biden a ttanhtu pawl cungah bom cheh nan hmangmi hi ngol cang uh, kumthar 2021 chungah cun. Van Tum\nIran Nih US President Donald Trump Ralrinnak A PeK Mi Cu Tih A Nung Tuk E A Poi Kho Taktak


Donald Trump:Minung pa3 nih an zamtak hoi cang’A poi kho taktak. – Lai Lungrawn Post\nA luancia ni tlawmpal ah khan Pennsylvania ram tthen i Trump nih tazacuainak a tuahmi a bawmtu Sihni (lawyer) phu khat cu Trump bawm ti lo ding in rian hnatlaknak an ngeihmi in an rak chuak.\nTunai te ah Trump campaign le aiawh dirmi sihni pathum nih an chuahtak hoi tiah CNN nih a ttial. Mah hi biaceihzung an chuah lai ni khat aa duh ah a cangmi a si, an ti.Sihni dang an taang rih, ramtthen paruk tazacuai ding aa zuam cuahmah thiamthiam.\nRelchap ko:US President hlun a simi Barack Obama nih cun tutan Trump nih teinak a cohlan duh bak lomi kong ah hitihin a langhter ve. Obama hi Democratic candidate in term 2 bak US President a ṭuan cangmi a si. 20 January 2009 – 20 January 2017 tiang US President a ṭuan.\nTutan ah Biden nih teinak a hmuh ko tiah media kip nih langhter a simi ah vawlei cung ramkip hruaitu hna nih lawmhpi nak an langhter. China, Canada,UK, France,Germany, Turkey, Australia,Japan,Israel le ram dang dang nih Biden lawmhpinak an langhter. Russia lawng lawng tu tiang a dai rih.\nUS President ca taktak i biakam hi cu hmaikum January 20 ah khin a si te lai. Asinain thimnak result zoh chih khin chimchung cia peng khi a si tawn. Tutan ah Trump nih Biden teinak a cohlan duh bak lomi kongah hitihin Obama nih cun a langhter ‘ Trump nih 2020 Presidential Election Result a cohlan duh bak lomi hi America ram democracy caah ṭihnung tak takmi le phung ning lo tak tak a si’ tiah a langhter.\nThawngpang dang zong hi relchap ko:Nihin vuleimi vialte kan dihlak kan zumhnak , hrai chungah ti rawn in zohkhawhmi bantuk asi lo. Zumhnak chungah hmaiah ruahchannak a dir. Cucu kan i ruahchanmi cungah kan zumh.\nUSA ithimnakah Party pahnih a um, laimi zongnih kan lakah kan ithim ve. REP party nih cun “USA cozah kan bia lo Pathian kan biak” tihi asi. DEM party tu nih cun “Na duhmi poah na tuahkho zeipoah” tihi asi ve. Zumtu nih zeidah kan ithim lai. Cu i thimnak dingah thlalang bang zohthaawk a kan pek. Obama chankha thlalang pakhat asi. Hnawngtan pawl an hrang, khrihfa poah an thah hna. Vulei killi a cul dih, USA ramchung dawr kipah ithanak achuah cu chan cu kir na duh ko maw? .\nJoe Biden Nihin Trump a kai hnuah kha vialte a dai dih cikcek khrihfa kan zalen zia, hnangam tertu atlung timi hla kha nasa balve maw? Trump Zumhnak cu rianah langseh a kan ti, zumhnak cu ruahchannak cungah dir. Ka lawng asi lo, tuahsernak le i dirpinak hi zumhnak cu asi.\nJoseph cu a pi nih nangmah le keimah long kan si nahngal maw a si. Aw ka hngalh ko kapi ati, Pathian kha tih. Cu caah Pathian nih Joseph cu thutnak sangah a cawi. Pathian tih zonghi tahawk atha lo, thinlung chungah a si. Zumhnak zong tahawk atha lo thinlung chungah asi. A langnak taktak cu i dirpinak le tuahsehnak cungah a si.\nKanzumhnak cungah ruahchannak adir, OB bantuk in meialhter in a tak testawk kan tha lo, hrai chungah rawn in akhat le khat lo zohawk atha lomi zumhnak. Tuahsernak cungah le i tanpinak cungah biatak zumhnak a lang.\nTrump Nih Iran Kah A Duh Cang hi’Tih a nung chin lamang ko cang.


A Poi Ve Taktak : Doctor Te Nih Phaisa An Duh Tuk Ruang Ah A Nung Bak Ko Mi A Thi Tiah – FIAKFAIROCK\nA Poi Ve Taktak : Doctor Te Nih Phaisa An Duh Tuk Ruang Ah A Nung Bak Ko Mi A Thi Tiah\nVui an timh lai minute 5 hrawngte ai duh ah a rak nung tthan. Kum 20 te lawng a si rih i accident ruangah lung fim loin a rak um bia a si. INR 700000 an dih hnu tiangah zei hmanh ai dang hlei loh. A nu le a pa nih phaisa an ngei ti loh timi cu sibawi nih an theih i a thi tiah an ti hna.\nA tu hi phaisa mit lawng a au i nunnak zei ah a rel lomi sibawi pawl cu tleih dingin bia halnak an tuah lio hna a si. REF:India\nChin Vuanci U Phuai Aa Facebook Firpiak A Tong, A Firtu nih Mi Tangka A Hlen Hna\nChin ramkulh Cozah Lahwahkhah Vuanci thar U Phuai Aa Facebook (Kuitui Pa) cu June 6 zanlei tluk ah aho ti theihlomi minung nih a facebook an firpiak (hacked) i a firtu minung nih a mah facebook min lila hmang in minung pahnih sinah tangka sing (4) leng a hlen hna tiah theih a si.\nSingkhat hleng a tongmi Mai Ei Sandar Mang nih “ Cozah upa rianngei pawl Facebook le Messenger hi ralrin tein hman hna seh ti ka duhpiak hna. Hi bantuk hlen le firpiak tong zong i taza cuai ding a si. Ka hawinu Mai Naomi Thang (kanpetlet) zong singthum nizan nai te bak an ka hlen ve tiah a ka chim. Midang zong an hlen ve khawhmi hna a si” tiah The Chinland Post ah a chim.\n“ Vuanci pakhat facebook a si timi ka theihmi pi nih bawmh a hun ka hal tikah amah taktak a si ko rua ka ti le kaa zumh sualmi a si. Ka kuat hlan ah rak chonh ta ning law hi bantuk a cang hnga lo. A hopaoh nih Wave Money phone in tangka kan kuat tikah chonh ta le hlathlai ta hnu lawngah kan chon hawk a si” tiah a biapeh ah a chim.\nHi Kong he pehtlai in Vuanci Phuai Aa nih “June 5 Laiva ah Cozah thingkung cin kan kal hna. Ka tlun in ka facebook ka deh cu atlau bantuk atha bantuk a um i zan 8 fai ahcun kau hrimhrim a ngah tilo. Atu ka hmanmi phone in ka tuahmi a si ko nain zeitin dah hiti a caan hi ka ruat kho hrim lo. MPT zung bel ahcun report ka tuah cang. MPT le Wave Money zong tha tein an ipehtlai I khoika zawn ah dah hi tangka hi an chuah timi aa fian tlaih khawh a si ko lai.” Tiah The Chinland Post ah a chim.\n“ ka fanu Falam a ummi he messenger kan ichonhnak hna a zoh lai I cu ti cun mi a hlen hna hi a si tiah ka ruah. A chung ngai ahcun Vuanci ka si hlan ichonhnak tete a si caah a poimi cu a um lo. Simcard hi duhpaoh in cawk khawh asi nan ka sim cu register ka tuah ka ti ko nain” tiah a biapeh ah a chim.\nVuanci Phuai Aa afanu Daw Moe Meen Pyway facebook zong June 6 ni ahcun firpiak (hacked) atong ve i amah min he afanu min pahnih hmangin mi tangka an hlen khawh hna hi a si.\nPhone in Tangka kuat khawhnak Wave Money cu Hmahpungtin, ID tbk zeihmanh hal a si lo tikah Phone number veve itheihmi lawng I ikuatmi a si tikah iralrin a herh ngaingaimi a si. Hi kong he pehtlai in Wave Money lei pehtlaihnak zeihmanh kan tuah kho rih lo.


CNLD kong fianternak (Dal-1nak) | THE CHIN EXPRESS\nCNLD kong fianternak (Dal-1nak)\nMiphun party kong zarhkhat voi 2/3 in ka hun post cang lai. Cucaah ka FB friend pawl a siarem lomi nih hrial chung khawh ka si lai. Miphun caah share zong bawmh khawh ka si pumpak ruahnak tete zong comment in hun ceih le hal chap cio khawh a si lai)\nCNLD, NLD le USDP Party Kan Idannak\nRamkhel lei fimthiammi nih ramkhel party hi phun thum in an tthen;\nApathumnak party phun cu ‘programmatic parties’ ti a si i anih cu ‘minung/hruaitu’ le ‘phaisa/nawlngeihnak’ ah si loin pawlasi le ideology ah hram bunhmi party a si. Cucu CNLD miphun party bantuk.\nBia hun fun ahcun USDP cu thanchonak (development) party a si. NLD cu democracy party a si. CNLD cu miphun covo federal miphun mahte-khuakhannak party a si. Thanchonak cu aho party cozah poh nih tuah khawhmi a si. Democracy zong ahram thlak a si cang. Ralkap nih zeiti konglam hmanh in nawlngeihnak (a-na-ting) an la than lai lo. Cucaah atu kan lohma a ngan bikmi cu miphun federal khuakhannak, miphun damnak caah zeitindah kan ithanghphawk lai ti kha a si cang.


Biaknak Kongah Kan Theih Herh Tuk Cang Mi Pa (2) – THLIZIL THAWNGPANG\nBiaknak Kongah Kan Theih Herh Tuk Cang Mi Pa (2)\nNovember 8, 2019 Zohnuam Chin, Religion\nKhrihfa lak hmanhah hruaitu upa nih tutiang kan i fian khawh rih lo mi cu Pastors te hi members nih thawhmi cheuhra cheukhat in cawmmi ah kan ruah tawn. Cheuhra cheukhat cu Pathian ta asi i Pathian nih a rianthiang a tuan mi a sal kha a cheuhracheuhkhat tein a zoh i a cawm than mi tu khi asi deuh. Member tu nih Pathian chawva kan fir tawn. Pastors te lahkhah kan pek mi hna hi Khrihfabu nih kan cawm tiah ruat ti hna hlahuhsih. Cu dirhmun cu Laimi khrihfa nih kan lonh caan a cuu diam cang. Cheuhra cheuhkhat umtu dan kan i fian lo ahcun a tengnge kan zulh dingmi lam ai palh chin lengmang ve ko lai.\nPastors le hna an rian hi Van le vawlei kar siloah Pathian le minung kar ah rian a tuanmi lamkaltu ambassador of Christ an si. Nain Laimi nihcun Pastor te kan hman ning hna cu Van le Vawlei kar ca nakin Zung le member kar riantuantu caah kan hman deuh hna. Pathian rian umkal ning le Bible a hrampi tlaih khawh lo ahcun a tengnge kan zulh ding mi le bichahnak cu ai palh mi lam kan zulh chin lengmang ko lai.Khrihfabu muisam hi kan hrawh chin lengmang cang. Khrih a fa a si mi khrihfabu le member hi a dawt zia kan thiam taktak maw ti hi ruah awk ngai kan hau.\nCase workers dirhmun ah a buai deuh rih mi hmunhma ah a um mi Khrihfabu kan si ahcun Case workers khi la ko uhsih. Pathian nih Khrihfabu cu a cawm ko lai. Pathian nih zeitin khrihfabu a cawm ti fian lo ahcun tangka save nak caah lam an kawl tawn. Kan khrihfa sinak ah Pastor zong mah nih cawm mi ah kan i ruat tawn. Khrihfabu chungah tangka save nak dingin Sipuazi kan tuaktan. Pastor te hi kan thluahchuah taktak le kan chawva Ummpi an si zia – A Pastor is a treasure ti mi hi Laimi Khrihfabu upa tampi hmanh nih kan pemh rih hrimhrim lo. Pastors te cu an rian a si taktak lo mi caseworker ah kan hman hna, an ba i an thawngtha chim mi ei awk a thlak ti lo tikahcun a piangthar lo, a thiam lo tiah kan soi than hna. Caseworkers caah a fel mi Pastor cu zungzal damnak lam an nganh, cikhat ca men a si. Cubantuk ah a lungtling ngai mi Khrihfabu na si maw? Zei thlaicii dah kan tuh satsat kan i fiang lo. Laimi Khrihfabu kan i hruai dan hi a pinglepang in kan i hruai peng i Khrihfabu hi zawtter lo awk le then lo awk kan tha lo. A hrampi kan i fian hmasat zungzal a hau.\nCredit: Albik Lian Zathang\nPrevious Post:Nungak Van Bawi Zi; Langhnak Ka Hmuh Mi Of The Year!\nNext Post:Khrifabu Min In Mino, Upa Or Nubu Tiah Gospel Team An Kal Tawnmi Hi Zeibantuk Ruahchanh Indah An Kal Hnga?


Breaking News:company 500 leng cu Kawlram company phung section 430(f) ningin hlonh (struck off) tuah an si cang? – Lai Lungrawn Post\n2021 february 1 ralhrangbu nih nawlngeihnak a lak hnuah cozah sinah register a tuah cang mi company 500 leng cu Kawlram company phung section 430(f) ningin hlonh (struck off) tuah an si cang tiah ralhrangbu Directorate of Investment and Company Administration cazin in theih a si.\nKawlram company upadi section 97 nih kum fatin report (Annual Return) a pek lo mi hna cu company registration hrawh piak an si lai tiah a tial.\nMah ruangah 2021 July 5 ah company 100, July 9 ah company 100, July 16 ah 100, August 25 ah 100 le August 30 ah company 100 cu registration list in hlonh an si tiah theih a si.\nMah company hna hi company report (annual return) pek caan 28 a lonh ah ngolter chung (suspend) an si i, suspend an si hnu thla 6 chung report an pek rih lo ruangah atu bantukin company registration kan hrawh piak mi hna a si tiah DICA nih a langhter.\nCompany list in hlonh cang mi hna nih company registration tuah than an duh a si ahcun biaceihzung in olhnak (exemption order) he min pek than ding a si lai.Asinain, upadi a buar bal cang ti mi theih a si cang caah kum fatin report pek hi a biapi ngai tiah DICA nih a langhter the chin post.


KNU le ralhrang i kahnak ah ralhrang lei a thi mi cazing langter a si. Ralhrang lei a thi mi an tam ngai\nadmin August 5, 2021 Leave a Comment on KNU le ralhrang i kahnak ah ralhrang lei a thi mi cazing langter a si. Ralhrang lei a thi mi an tam ngai\nJuly thla chung ah KNU brigade 1 le ralhrang phu kar ah kahdohnak voi 22 a cang, ralhrang lei in minung 53 an thi. KNU brigade 1 hmunhma Doetathung(ဒူသထူ). pengkomh chung ah July thla, thlakhat chung ah kahdohnak voi 22 a cang tiah theih a si. Ralhrang phu lei in minung 53 an thi i,\nminung 39 cu hliam an tuar ,KNU brigade 1 in minung pakhat cu ram le miphun caah a nunnak a pek tiah theih a si.\nRalhrang phu lei in minung pakhat nih brigade 1 sin ah a sung pek in a hriam a chiah cun M-16 pakhat le 9MM pahnih cu KNLA (brigade -1) nih an lak khawh, ralhrang motor pahnih zong hrawh piak an si\nRamkulh chung kahdohnak ah ralhrang lei in a thi mi an tam, ralhrang kut tang um mi GE ralkap,sii lei ralkap,ti lei ralkap hna zong hmai ah an fon ter hna tiah ralhrang phu hna he a pehtlai mi sin in theih a si tiah Bago watch new agency nih a tial. Crd-TCP\nUS ah U Kyaw Moe Tun Thah Ding in Mi an Hlan.. Myanmar ram aiawhtu UN palai a simi U Kyaw Moe Tun thah ding in US ah a ummi\nMyanmar rammi pakhat an hlan, tiah Reuters thawngzamhnak nih a ttial. New York ah a ummi bu pakhat nih U Kyaw Moe Tun thah ding in Myanmar rammi pa an hlan hi a si.. Asinain, an hlanmi pa nih U Kyaw Moe Tun cu thah loin a thli in a pehtlaih in thah ding in an hlannak kongkau a phuan dih, tiah Reuters nih a ttial. RFA nih, “U Kyaw Moe Tun thah ding in an hlanmi pa cu FBI nih an kalpi cang.\nHi Myanmar rammi pa hi US ah Visit Visa in a rak rami a si i, US ram ah i dor thai ding in a sokmi zong a si,” tiah a langhter ve.\nHi kong he pehtlai hin RFA nih U Kyaw Moe Tun pumpak an pehtlaih i bia an hal nain “FBI nih an tawlrel cuahmah lio a si caah keimah pumpak nih dikthlir in chim awk a ttha rih lo. Anmah US cozah lei zong nih thawngpang an chuah rih lo tik ah ka theithiam rih ko u,” tiah a leh hna. U Kyaw Moe Tun nih, “Na nun a him lo tiah thawng cu an ka thanh. Palik nih hlathlainak an tuah cuahmah lio a si.\nKeimah pumpak nunhimnak zong palik nih ttuanvo an lak ko,” tiah Reuters thawngzamhnak ah a chim.\nReuters thawngzamhnak nih FBI sin ah Email in bia an hal nain FBI lei nih, “Mah bantuk nunhimnak lei ttuanvo laknak kong cu mizapi sin ah dikthlir in kan phuang tawn lo,” tiah an leh. U Kyaw Moe Tun cu SAC nih uknak an lak hnu ah UN ah SAC aiawh loin Myanmar rammi aiawh in kut zung thum thlir buin bia a chimmi kha a si. TCJ\nMAH nih Kawlram UN palai U Kyaw Meo Tha a tim mi cu a tlamtling ti lo →\n← Lai Baptist Church Yangon an thil tuah mi uar um tuk


Biaknak-Hmurka: Laimi Caah Website Thar (www.laimp4.com)\nLaimi Caah Website Thar (www.laimp4.com)\nNihin ah Rungcin le Laiforum ah an thanhmi cu thawngpang tha taktak a si. Laimi caah Website thar ser a si cang. HIKA ah zoh hmanh, a tha taktak. Thawng an thanhmi cu a tanglei hi a si:\nWashington DC ah a ummi Tv. Tial Lian Thang le Tv. Biak Hlei Sang nih kan Lai rothil vialte chiahnak dingah website thar an kan serpiak cang. Hi thil an tuahnak ah hin kum khat renglo an rau. Laimi chuahmi HLA, VCD, DVD, MUVI vialte a zapi in khumh dingah timh asi. Lai hla hlun vialte zong khumh dingah kawl cuahmah lio asi. Thil hlun an tlau dih hlan ah mah hi website a hong chuah manh cu Laimi kan van a ttha tuk. Tepphel cawkmi a tlau sual le aa rawk sual zong ah phan awk a um ti lo. Na duhmi hla cu hika chungah hin a tling dih lai. Lai zuun hla, Lai Pathian hla, Lai VCD/DVD, le Lai muvi "Hoilopar", "Ka Nu Dawtnak Mitthli" le "Damnak vol (1) Lian Do Dal" zong khumh an si cang. A dangdang zong chap chin lengmang asi lai.\nLaimp4 nih aa tinhmi:\n1. Lai hla, Lai holh, Lai nunzung, kilven le thanchoter ding\n2. Lai hla, muicuang le muvi vialte tlawttlau lo tein kilven ding\n3. Laimi vialte nih duh caan poah ah fawi tein zoh khawh ding\nLaimp4 a that khunnak hna cu:\n1. Lai hla, Lai VCD, DVD le Muvi a tlin biknak hmun asi.\n2. A chung ummi hna hi tlen(copy) duh zongah tlen khawh asi lo.\n3. Caan khat te ah minung duhzat nih zoh khawh asi.\n4. Laimi website dangdang zong link ah khin an um dih ngawt.\n5. Tlau ti lo ding in rothil fimnak bukbau asi lai.\n6. Home Page chung i e-mail address ah khin ruahnak cheuh khawh peng an si i Guestbook zong ah ruahnak langhter khawh a si fawn.\nTheihternak le sawmnak:\n1. A chung i um mi hna hi copy right a ngeitu nih nan sian lo ahcun chim ulaw an hlonh than lai.\n2. A tel rih lo mi, Hla, VCD, DVD, MUVI nan ngeih i chiah nan duh ahcun chim ulaw an in khumhpiak hna lai. Lai hla hlun tampi hmuh khawh ti lo mi an um len cang. A ngeimi nih chim u law an khumh dih hna lai.\n3. Ruahnak cheuh duhmi, theihter duhmi, nan ngeih ahcun Home Page chung e-mail le telephone zong in ruahnak cheuh khawh an si.\nLaimi caah kan rosung, Lai hla, muicuang hla le Lai muvi tling tein kenretnak hmun www.laimp4.com cu keimah nih Laimi vialte sinah atu hin ka tlangzarh cang. Lunglomhnak kut bengh bu in rak zoh cio khawh asi cang. A rauh hlan ah Lai rosung thil thar vialte chiah khawhnak ding ah www.chintube. com zong serpiak dingah an i timh lio pi asi. Tlam an tlinh khawhnak lai thlacamnak he bawm cio hna u sih.\n(Mang Cung Nung)\n415 Twinbrook Pkwy\nPosted by TCB at 3:55 PM\nLabels: Laimi, website\na tha tuk hring hran e.\nZei Laksawng Dah Na Co Lai?\nVawlei Cungah Remnak\nNu Kong (Feminist Theology) Tiluan Pathum\nBawipa Nih Nunphung Pekmi Miphun\nTlang Cung Cawnpiaknak (TCC) - 4\nTlang Cung Cawnpiaknak (TCC) - 3\nNihin Rawl -1\nPathian le Laimi Website\nTlang Cung Cawnpiaknak (TCC) - 2\nHakha Khuahlun Biakinn A Kang\nTlang Cung Cawnpiaknak (TCC) - 1\nZohchunh Awk Tlak (CDAC)\nKawl Cozah Dirhmun le A Ruahning (Policy) le Laimi...\nBiaknak Kong Blog Pawl\nRamdang Si Tal & Tuar Ko Ne Sih\nJerusalem Ah Khrihfa Pawl Boxing An I Thong\nBarack Obama le Rahm Emanuel\nPathian A Kan Ngaithiamtu le Kan Sual A Philhtu\nA Hmasa Bik African-American Ramhun\nNain . . .\nEgypt Ram Zong An Himnak Ram A Rak Si Ve Ko


Hakha Khuapi Cu Ngaihchia Taktak A Si Cang - Chin Eleven News\nHakha Khuapi Cu Ngaihchia Taktak A Si Cang\nHakha khuapi ah september 5 le 7 ah kahdohnak a chuak i cu kahdohnak a chuak hnu in nihin september ni 8 chun le zaan lei sang cu a ho hmanh a chuahvak mi Minung hmuh awk an um lo. Hakha khuapi cu a king taktak khi a si ko cang.\nFak nawn in voihnih kheng te khuachung ah kahdohnak a chuak cang. nihin chun le zanlei sang ah minung pakhat hmanh khuachungah hmun ding an um lo tiah khuami pakhat nih a chim.\nRelchap:Maxico ram Heidelgo ramkulh ah ruah faktuk in a sur caah, rili ti cu liam in khuachung ah ti nih a kai hnawh tuk hna, sizung pakhat zong ti lianh ruang ah ti nih a phum, Covid zawtnak in a damlo mi mizaw tel in minung 17 cu an nunnak a liam tiah nawlngeitu hna nih nihnih ni ah khan an chim.\nTola khua cozah sizung in mizaw minung 40 leng cu emergency mi bawmchantu hna nih thial in an chanchuah hna.Theihkhawh tawk le checkhlat ning ah minung umnak inn 2000 hrawng cu ti nih phum in a rawk mi zong an um tiah a cozah nih thawngthanh nak ah an chim.\nNunnak a liam mi mi ung 17 chung ah Covid zawtnak ngei mi minung 16 an i tel tiah Hedilgo ramkulh uktu Oma Pheyat nih khuachung media ah a chim. Ni caan sau pi ruah a sur, sizung ah mei a mih lio caan ah ti a lianh hi a si, minung nunnak tiang a liam tiah media nih an langhter.\nTih nunnak hmun ah a ummi hna nih, a san deuh nak hmunhma, a himnak hmun ah um cio ding in le chungkhat theih hngalh sin ah um cio ding in president Andris Manureil Loepat Oobarada nih a chim.Maxico ram ah ruah faktuk sur in ti lianjnak hi a chuak kho mi thil a si rih tiah ralrinnak zong a chim.TCP\nSAC Ralhrang 300 Leng Nih Khua An Luh Hnawh i An Inn An Khangh Piak Hna\nYaw Defense Force Nih SAC Ralhrang Minung 9 An Thah Hna I Minung 10 Leng An Hliam Hna


Blog – Page 19 – Chin Community in Norway\n[The speech below was delivered on the 62th anniversary of Chin National Day jointly organized by CCN at Froland, Norway] Dear Friends, Ladies and Gentlemen, It is a great pleasure\nChinmi a hmasa bik Norway kan ke kan lamh hi kum 2002, November thla ah a si. Kum 5 chung ah Chinmi kan karh chin lengmang i nihin ah cun,\nCCN nih Norway ara lai ding kan Chin refugee pawl caah Norway nih a tuah tawnmi Cultural Orientation Course atuah tawnmi ah Norway minung silole miphun dangdang a rak hman\nCCN-ec Upa Thimthannak A Um\nFeb 18, 2007 CCN upa thimthannak cu, Froland khua ah, CCN- election committee minung pathum hna lamhruainak thawngin tlamtling teinnkan tuah khawh. Upa thimthar mi hna pawl cu; President –\n28 November 2006 The Chin Community in Norway (CCN) meeting cu, Nov 25-26, Kvinesdal khua ah tlamtling tein kan rak tuah khawh cang tiah thawngthanhnak kan nin tuah hna. Meeting akai kho mi hna ah, CCN-ec


Khah Indiana Um Chinmi Nih Theih Ding, Milurelnak Ah Tel Khawh Hrim Rak I Zuam – Chin World News Evening\nKhah Indiana Um Chinmi Nih Theih Ding, Milurelnak Ah Tel Khawh Hrim Rak I Zuam\nFebruary 21, 2020 Salai Van Theihtlei\nTuni cu CCI upa hna le Perry Township sianginn rianṭuantu upa tonnak kan ngei. Kan tonmi hna cu: 1. Mr. Patrick W. Mapes (Perry Township Superintendent) 2. Mr. Chris Sampson (Associate Superintendent) 3. Mrs. Vicky Carpenter (Assistant Superintendent for Foundational Learning) 4. Mr. Robert Bohannon (Assistant Superintendent for Career Preparation) 5. Mrs. Jane Pollard (Director of Elementary Education/Title I Administrator) 6. Mr. Van Ceu Uk (District Parent Liaison) 7. Mrs. Whitney Wilkowski (Director of EL Department and Professional Development)\nTuni kan iruahmi ah a biapimi hna theihding cu: 1. Township chung i Elementary (Primary School) ahcun kanmah Chinmi kan fale hi (56%)100 chung ah 56 an si cang ti si. Miphundang vialte fonh nak in kanmah Chinmi kan tam deuh cang. 2. Elementary sianginn pawl nih hin Chinmi Khrihfabu he ibawm in rianṭuanṭi kan duh ko ti a si. Khrihfabu hna nih kan pawngkam ummi Elementary sianginn he cun ipehtlaih cio ah a ṭha.\n3. Superintendent pa nih a ralaimi ah kan khuabawi pa he ton in community caah inn nganpi sak ding zong timhlamhnak an ngei. Thlacamnak in bawm hna usih. 4. Kan fale cachim pawl caah lahkhah karhterding in timhlamhnak an ngeih caah inn vawlei (property tax) ngunkhuai a kai te kho men. Kan nih nih cun cu kong he pehtlai in mipi sinah an chuahpi tikah (referendum) lungtlinpin ding zong in kan i ruah.\n5. Chin National Day hmannak kong ah sianginn zong a herhning in hmanter ding in timhlamhnak an ngei. 6. PTA (Parent Teacher Association) ah a si khawh chung in tel ding in an kan forh. Kan Chin nu le pa hna nan fale sianginn a kai ko ahcun zaangfah tein rak itel hraam uh. Kan fale an tam ngai ṭung i nu le pa itel a tlawm ahcun a si kho hrimhrim lo.\n7. Milurelnak (Census) a biapit zia an kan chimh. Rampi cozah (Federal) nih minung kan tlawm/tam zoh in phaisa pek a si. Sianginn ca zong ah minung kan tlawm/tam zoh in phaisa pek a si. Cucaah kan miphun za tein tutan milurelnak (Census) ah tel khawh izuam dih hna usih. Anmah sianginn lei zong nih a herhning in an kan bawmh lai. Laipuan hi CCI min in laksawng kan pekmi hna a si. CCI nih Indianapolis chung um Chinmi vialte caah a lamkip in thazaang a chuahpeng. Chin Community of Indiana


Obama nih Trump a soisel, Trump nih a leh ning nih US mipi a lau ter bak ko\nUS Presidential race a linsa tuk cang, an bia le hla ngai a nuam chin lengmang cang. Democratic National Convention ngei lio a si. A zanthumnak ah former President Obama nih Trump cu ceilak in phomh. Obama nih Trump cu Museum of the American Revolution, Philadelphia in Trump a phomh ning cu, ” Donald Trump bantuk minung, mah le rian hman a ttuan khawh lo mi, rian thatho tein a tuan huam lo mi.\nMidang he rian ttuanti duhnak lungput a ngei bal lo mi. Office ah um ve tung, rian thatein ttuan khawh tung lo, pumpak le chungkhar, hawikom caah lawng rian a ttuan hmang mi. President a sinak zong zei ah a rel lo mi a si,’ tiin Trump cu a soisel\nUS thawngpang hi nifatin 4/5 ka ttial peng caah, US thawngpang nifatin 4/5 na rel duh ah cun mah Chinpage hi like/follow vun tuah ve law, nikhat ah US thawngpang 4/5 na rel peng khawh lai tinak a si\nDonald Trump nih America caah thil tha zeihman a tuah mi a um lo. Kum 8 chung America ka zoh khen cang. Caan chia ka tawn lio zongah ka pawm ah um peng mi, President ka si lio ah a ka bawmtu tha bik cu Joe Biden hi si.\nAmerica zoh khen ding in Experience tampi a rak ngei cang mi a si. 330 America mipi nih kan zulh ding mi le Democracy thatein a tawlrel kawhtu President kan her cang. Donald Trump nih hnehsaknak cu a tei khawh lo” tiin fakpi in President Trump cu a phomh\nMah bantuk in Obama nih Trump a soisel caah, Trump a um sawh sawh duh ve lo, Obama cu ceilak in a vun leh cawlh i, mah bantuk minung Obama zeihman a si lo mi, President a rak si lio ah a rian ttuan that lo ning vialte le America cu ramdang nih zeirel lo bantuk in an zoh cang mi hna kha.\nObama nih rian ttha zeihman a tuan mi a um lo. Mah bantuk in President ka si khawhnak ruang bik cu, Obama le Joe Biden an rian ttuan ning a that lo tuk ruangah a si. President ka rak si hlan ah ka nun kha a rak nuam tuk, natein Obama le Joe Biden an rian ttuan ning ka zoh tikah,\nAmerica an hrawh mi a tamtuk caah mah bantuk in President ka si mi hi a si, President si ding in campaing ka tuah lio ah a thli tein a va ngiat peng tu, natein a hnuah a thil tuah mi vialte kha tlaih dih a si” tiin ceilak in Obama cu aphomh. Credit-Washingtonpost\nAn bia chim mi ah hin aho nidah a dik deu tiah na hmuh. Obama maw Trump bia chim mi hi na zum deuh, Comment ah na ruahnak vun tial ve\nBe the first to comment on "Obama nih Trump a soisel, Trump nih a leh ning nih US mipi a lau ter bak ko"


Hakha in upa pakhat nih, “Sianginn kai ding fale 4 bak ka ngei hna. – Hakha Cherry\nJune thla asiloah sianginn kai tawn nicaan kan phan cang lai nain…(3) By:Upa pakhat le Taanghra siangakchia nu pakhat\nHakha in upa pakhat nih, “Sianginn kai ding fale 4 bak ka ngei hna. Nulepa hmanh sianginn thate kai kan si lo, kan fale tal cu fimnak cawng ve hrimhrim hna seh, cathiam hna seh, hawi tluk ve hna seh, ti hi zeizongte nakin pakhatnak ah ka chiah zungzal. Asinain, kan ram boruak cu zapi hngalh a si ko. Kum 50 ka si cang i cu chung ah kum 10 hrawng lawng democracy ka tep manh. Ralkap uknak tang ah a thanglian mi ka si bantuk in ka fale nih an hun ton ve ding le anmah uknak tang i sianginn kaiter ding hi ka ruat kho hrimhrim lo. A tawinak in chim ahcun, baanrawt hmanh in ka kaiter hna lai lo,” tiah a chim.\n“COVID-19 phihkhar ruang ah kum khat chung sianginn kan kai ti lo. Atu hi Min Aung Hlaing ruang ah kan kai hoi lai lo. Kan hawikom hrim kan i ngai tuk cang. Keimah he taanghra a kai ding ka hawikom pa pawl hi cheukhat cu ramtang ah an kal, an ti. Sianginn hrimhrim ka ngai tuk cang. Ca kan thiamlo i saya/mate nih siik le fungtuk hmanh kha ka ngai cang. Min Aung Hlaing ruang lawngte a si ko,” tiah Hakha BEHS No. 1 ah taanghra kai ding siangakchianu pakhat nih a chim.\nBiakilh: Siangakchia le Siangcachim hna nih sianginn an ngaihnak, fimcawn an duhnak le nulepa hna nih an fale fimcawn lo ding an lungfahnak, asinain kai awk a si khawhlonak kha atu bantuk in an langhter.


Keimah duhning le ruahnak ka van chim ve ahcun, US ram tuanbia ah a um bel lomi – The Cherry Par\nKeimah duhning le ruahnak ka van chim ve ahcun, US ram tuanbia ah a um bel lomi\nKeimah duhning le ruahnak ka van chim ve ahcun, US ram tuanbia ah a um bel lomi, US democracy uknak le US mipi zei rel lonak, US tuanbia ah a muichia bik a ttialtu le a tuahtu, Trump dantatnak ah tiah a taangmi ni 12 chunghi president ttuanter ti loin, Mike Pence nih Trump i din lonak tuah a fialmi a pom lo ruangah, Pence tuk president sinak pek i ni 12 chunghi ttuanter hna seh law a ttha hnga ka ti, na felman laksawng ah tiah. Mahcun US mipi thinlung a damter deuh lai i Trump ttanhtu pawl an lung a fim deuh lai. Cuve bantuk in, Trump cu vote pek ding in mi a forhtu, Laimi pastor cheukhat le vawlei lei hruaitu cheukhat pawl le Media ah duhpoah in lih le hrokhrawl in Trump ttanhtu pawl ruahchannak a pe pengtu hna, mipi zaran thluak a hrawktu, le Trump ttanhtu cheukhat pawl nih mi cattialmi tangah khawmenh (comment) dawh lo ngai le holh chiakha pek a hmangtu pawl nih Laimi (Chinmi) nan unau cheukhat sinah ngaihthiam halnak tuah uh law a ttha tuk lai ka ti. Culawng siloin, a bik in Pathian sinah ngaihthiam nan hal i nithum chung rawl-ulh in thla nan cam a hau lai ka ti.\nAruang cu nanmah pawl hi Laimi (Chinmi) tuanbia dawh loin a ttialtu nan si ve ti khawh nan si i Chinram le Chin miphun a hrawktu le a khangtu nan si ve. Chin miphun le Chinram caah thluachuah a phur lotu/a khamtu nan si fawn. Chin miphun le Chinram mui a chiattertu le belmang a nalhtu nan si. Culawng hlah, nan i thawh riangmang i nanmah duh tein, Trump cu Pathian thimmi, hmanmi, le umpi mi le thluachuah mi a si nan ti rih. Mahkong ah Pathian a lung a rawk tuk lai. A lawm lai lo. Pathian nih nan sinah biahal awk tampi a nei lai ka zumh. Ziah ka biathiang, Bible chungah Trump bantuk minung ka hmannak hna a um maw a ti lai. Ziah Khrihfa tuanbia zongah Trump bantuk cu sualnak dohding ah le ka ram kauhnak ding caah ka hmang bel ttung hna lo, mah zong cu nan tuak lo maw an ti hna lai. Cucaah, Trump ttanh le vote pek cu pialsual/kalsual phunkhat a si ko. Trump vote pek ding in mi a forhtu hna, Lai pastor cheukhat le vawlei lei hruaitu cheukhat zong sualnak nganpi pakhat nan tuah ve ti khawh a si. Kan Lai miphun le kan Lairam caah thluachuah a khamtu le a dawntu nan si ve ti khawh a si. Mah ruangah Pathian sinah ngaihthiam nan hal a hau lai.\nRaldoh a duh tukmi le mi puarhrang, Republican party ttanh cu mithah duh ve bantuk he a lo. Khrihfa mi cu Bawi Zisuh bantuk in nunnem nun le toidor nun a nei ding tuk kan si deuh. Trump bantuk lungput le ziaza a neimi, Pathian nih a hmang bel hna lo. Ka fim ngai tiphun in le ka theihdih tiphun in, hehtiah Trump ttanh ding le vote pek ding in, video le cattial in mi a forhtu hna bantuk pawl khi Bible nih cun “MIHRUT” a ti hna. Trump ttanhtu, Laimi cheukhat cu Trump nan ttanhnak ah, Sodom le Gomorah khuami hna tluk tein nan sual ve cang ti khawh nan si. Cucaah, Pathian nih Lai miphun le Lairam cungah dantatnak a tlunter nak hnga lo le a thluachuah a kham lo nak ding caah, rawl ulh thlacamnak cu nanmah le nan umnak khua cioah rak tuah tengteng uh tiah kan cah hna/kan forh hna.\nBiden le Harris le Democratic Party cu hi hnu a tlawmbik kum 8 in US ram caah le vawlei cung ramkip le miphun kip caah Pathian nih hmangchin ko hna seh! Credit: Saya Van Tum\n← TRUMP nih a tei tthan ko lai tiah lung awttawm in a ummi vialte caah ruahchanhnak a dih\nMizaw an tam, Thi hlutu aa dih zuahmah →


Biden nih hi state Pahnih hi a tleih ahcun electoral votes hi 270 atling cang lai. – Thechinlungnews\nBiden nih hi state Pahnih hi a tleih ahcun electoral votes hi 270 atling cang lai.\nJoe Biden nih tuni wednesday ni zing ahkhan Wisconsin le Michigan ah Trump cu vote tlawmpal tein a tei, ruang ah Trump cu a thin a phang i, a dik lomi a um democrats pawl nih vote an fial tiah Supreme court ah vote rel lio mi cu ngawl chung ding in complain a tuah, nain Trump a nawlnak cu court nih hnawlpiak a si. Trump hi a thin a phang ngai cang ti afiang.\nBiden nih Wisconsin ah 49.57% a si i Trump hi 48%94 a si ve, Michigan state ahcun Biden hi 49.32% a si i, Trump cu 49.14% a si ve, Biden nih hin hi state pahnih ah teinak a hmuh ahcun electoral votes hi 270 a tling lai tinak a si, a tu hi vote cu rel cuahmah lio a si i, a result cu thlaizing hrawng lawng ah lawngter dawh an si.\nAtu tiang ahcun Trump cu Biden nih a tei deuh rih ko i, Trump nih teinak a hmuhnak ding caah lam pakhat a um mi cu Michigan a silole Wisconsin ahhin vote tam deuh a hmuh ahcun teinak a hmuh khawh mi a si ve, nain tutiang ahcun electoral votes ah Biden nih a tei deuh rih in alang. ABC news\nBe the first to comment on "Biden nih hi state Pahnih hi a tleih ahcun electoral votes hi 270 atling cang lai."


Min Aung Hlaing 'President Ṭuan aa Tim' | THE CHIN EXPRESS\nMin Aung Hlaing ‘President Ṭuan aa Tim’\nMyanmar Ralkap bawizik Min Aung Hlaing cu naite i Russia a tlawn ahkhan media nih interview an tuah i “president ka ṭuan lai” tiah dengteo in a chim lo nain ‘a thluamthlam’ in a chim.\n“A ra laimi Myanmar rampumpi cozah thimnak ahhin zeitin dah nai teltum ning asi?” tiah Russia media Arguments and Facts nih a hal.\nMin Aung Hlaing nih, “thimnak result kan theih hnu ah, party pawl le mipi nih an ka duhpiak ningin rianṭuan ka pehzulh te lai,” tiah a leh – USDP le ralkap MP pawl nih president i cuh dingin an ka duhpiak ahcun kaa cuh te lai ti duhnak.\nRussia media Arguments and Facts nih Min Aung Hlaing interview a tuah lio – June 2020\nMin Aung Hlaing hi tu kum election hnu ah a rianṭuan caan (term) a dih ding si, mah tikah president cuh aa tim tiah mi tampi nih an zumh.\nA ruang cu, 2016 July ah cozah pension lak kum, kum 60 a tling nain i dinh loin Ralkap bawizik rian a peh.\nInterview an tuah lio ahcun Min Aung Hlaing nih “ramkhel, ralkap le cozah rianṭuannak lei ah kum 40 bak hmuhtonmi (experience) ka ngei cang,” tiah a chim.\n“Kum 40 chung ram le mipi caah rian ka ṭuan cang, i an ka herhnak cozah rian paoh ah pehzulh in ka ṭuan rih ko lai.”\n“Mah vialte experience ka ngeihmi hi ram le mipi hruainak caah santlai tuk lai ti ka zumh,” tiah a chim.\nKawlram ahcun president le vice presidents cu mipi nih thim an si lo, Rampumpi Hlutdaw MP pawl nih an thim hna — Mipi nih cun MP lawng kan thim hna.\nHlutdaw Sang (Amyotha),\nHlutdaw Niam (Pyithu) le\nRalkap MP nih president caah minung 1 cio an chuahpi hna. Mah 3 cu Rampumpi Hlutdaw (Amyotha le Pyithu fonh) MP pawl nih vote an thlak hna. Vote tambik ngahtu kha president, a changtu Vice President 1 le 2 an si.\nMah ruangah, Min Aung Hlaing cu president ṭuan a duh zongah rampumpi cozah thimnak ah MP i cuh hau lo. Hlutdaw i a ralkap MP pawl kha ‘president i cuh dingin ka chuahpi uh’ a ti khawh hna – Min Aung Hlaing nih president a ṭuan khawhnak lam cu mah hi hmet law ka rak ṭial ciami rel khawh asi.\nRussia media nih cun “Hlutdaw MP 25% ah mipi nih thim bak lomi ralkap pawl na chiahmi hna khi zei tik dah na ngol te lai?” tiah a hal.\nMin Aung Hlaing nih, “kan ram ramkhel aa thlen dih i a feh tikah Hlutdaw MP 25% ah ralkap chiah cu kan ngol te lai,” tiah a leh.\nEnglish in rel a duhmi nih mah hi hmet law Irrawaddy ah rel khawh asi.


Rev. David Lah Pathian nih a umpi ti a fiang ngaingai a cungah an tuahmi cu an zun ko hih-VIDEO – Chin World News Evening\nRev. David Lah Pathian nih a umpi ti a fiang ngaingai a cungah an tuahmi cu an zun ko hih-VIDEO\nAugust 24, 2020 Salai Van Myanmar News\nPathian mi hman, Pastor le cawnpiak tu soisel zeitluk in dah tihnung a si timi cu rak zoh ve uh. A tang ah video pahnih kan rak chiah mi Kawlnu sin in fiang tein hmuh colh a si cang. A tu ahcun Pathian nih Laphiat zawtnak a tuar ter lawng si loin mit caw dirhmun ah a chiah cang.\nVIDEO pakhat nak (Video timi hi hmet law zoh) hi Rev. David Lah faktuk in a soiselnak a si. Pastor David Lah cu Covid-19 phung na buar, mibu cawlcangh nak, Pathian thangthatnak le thlacamnak na tuah ruang ah zawtnak na karh ter tiah sualpuh a rak si hmasa lio ah hi nu zong nih hin fak tuk in a rak soisel ve. Pathian thawngpang aupi tu a simi Pastor David Lah cu minung tuah in a tuah lo, faktuk in a volhpomh, biachia in faktuk in a den i a Biakmi Pathian tiang in a soisel piak hi asi.\nA pahnihnak video (VIDEO timi hi hmet law zoh) rak zoh law, a tu ahcun Laphiat zawtnak a tuar, a mit a caw i khua a hmu kho ti lo. Pastor David Lah thonginn in a chuah i Canada a phak tlawmpal ah hi nu zong tu bantuk zawtnak a tuar hi asi.\nHi nu zong nih fiang tein a chim mi cu “Pathian minung, Pastor David Lah ka soisel ruang ah a si. A tu hi ka mit zong khua a hmu ti lo. Lam ka kal kho lo. Ka cawlcang kho lo. Ka sining hi catial sawhsawh in mi nih an zum sual lai lo tiah hawi bomhnak in Facebook ah video in ka rak tarlangh tiah aa ngaihchihnak, Pathian a volhpomhmi, Pastor David Lah a soiselmi kong ah aa ngaihchihnak kong pawl a chim hi asi. Pathian le Pathian mihman soisel cu tihnung a si ko. Thlacam bawm hna usih. Ref:V.O.M Journal\nAung San Suu Kyi “Baibal Cathiang Voi 25 ka chuah cang”\nHalkha ah Pura thar an sak an lim ahcun Pura (5) nak si lai


Laipa nih Mizo Nu a Tlaihhrem lio an Hmuh caah an Buai taktak – FIAKFAIROCK\nLaipa nih Mizo Nu a Tlaihhrem lio an Hmuh caah an Buai taktak\nTuchun May 16 ah khan Pa Tluang (Tluanga) timi pa nih Zondinhlui timi nu cu sualpi a timh lio ah Zondinhlui i a pa nih a hmuh hna caah an buai taktak. Hi thil hi News ah tialmi cu a si lo nain kanmah nih an thawngpang tu kan hei theih mi a si. Zodinhlui sualpi a tim tu pa Tluanga hi laimi a si. Amah hi Mizoram Aizawl ah a chuak mi a si ko nain a nu le a pa hi laimi an si.\nA pa hi police a si i a ni hi dawr hngak a si. A pa hi Bawlung chuih thiam nak in police ah a rak lut mi a si. Kum saupi mizoram ah a um mi chungkhar an si. An fa le zong hi mizoram ah a chuak dih mi mizo holh a hmang mi an si ko nain an sining taktak cu Lai an si. Laimi an si hi inn pawng chakthlang ki zong nih theih dih an si. Tuchung suimilam 3pm hrawng ah khan Tluanga le A dl ni Zodinhlui hi Zodinhlu te inn ah nupa sualnak an tuah hnik lio cu Zondinhlu pa nih a hmuh hna caah buainak lian taktak a tlung. Tluanga le Zodinhlu hi ai duh mi an si. A neh hnu i Tluanga nih a chim ning le bang ah cun boi tamtuk ka sualpi cangmi a si tiin a chim.\nVoidang bantuk in Zodinhlui ih nak room ah cun nuba sinak tuah an i timh lio ah ruah lo piin Zodinhlui a pa cu office in a rak lawi caah buainak an tong. Zodinhlui a pa nih cun Tluanga cu kut a thlak. voikhat lawng siloin fak ngaingai in a hmai ah hin cycle luchinh in voithum hrawng a tuk caah A hmai cu a tlek i thi tam ngai a chuak. Tluanga cu inn ah a va lawi i thil sining cu a nu le a pa sin ah a chim i a nu le a pa cu an ngeih a chiat ve deuh caah inn lam an thlah hna.\nZodinhlui i a pa nih hin Laimi kan in fih hna ti hna in bia fak ngaingai a chim tiin thawng kan theih. Inn lam an thlah hna timi hi zeiti pi inn lam thlah siloin zeidah a cang tiin mi pakhat an va kal ter hi a si. Asi nain ruah lo deuhin Nu le chungkhar nih cun bia fak an rak chim tik ah Tluanga te chung hi an lung a fak ngai. Zeitindah thil sining hi an kal pi thai lai ti cu ai fiang rih loh. Zondinhlui nih cun Tluanga cu biatak tein phone chungin ngaihthiam a van hal.\nTluanga zong hi a lung a fak ngaingai i laimi an kan nehsawh mi chungkhar cu then ko hna tiin a nu le a pa zong nih cun an ti nain zeidek an lawh te hnga. Nu lei chung nih hin a lingtalet in tlaihhrem case hna in Tluanga hi an report sual lai ti an phan caah chungkhat sahlawh nih dai tein um ko uh tiin Tluanga te chungkhar cu an ti hna. Hi thil tuchun May 16 i Aizawl khuapi ah a cangmi thil a si. Aizawl khuachung ah hin Laimi tampi kan um.\nPa Ting 1 He Sual A Duhnak Tlinter Awk Ah Lai Ram Ah Pa A Rak Kawl Lai\nPhone He Neih Tukin Ihnak Nih A Chuahpimi Damh Khawh Lomi Thil Ttihnung?\nHakha Ah “Dawtnak Khaa” Timi Movie Tawi An I Thlak Lio Pi A Si


Nizaan sandahpiahnak in a thimi 74 an si cang | The Chin Express\nNizaan sandahpiahnak in a thimi 74 an si cang\nNizaan ah ralkap duhlonak a langhtertu mipi cu ralkap le palek nih meithal in an kah hna caah a thimi 74 an si cang. Hmasa ahcun a thimi 42 lawng hngalh an si nain a thimi 32 kan hngalh chap hna caah 74 an si cang.\nFebruary 1 ah ralkap nih uknak a fir thokin atutiang ah sandahpiahtu mipi 170 a thah cang hna.\nNizaan thah tongmi tambik cu Yangon nitlaklei um Hlaing Tharyar pengah asi.\nZahan zaan ahkhan Ayeyarwaddy ramṭhen Pathein khua ah minung 3 an kah thah hna, adang 4 an hliam hna.\nYangon peng; Hlaing Tharyar, Shwepyithar, North Okkalapa, South Dagon, Insein, Hlaing, Thingangyun, Kyimyindain le North Dagon – le Bago ramṭhen, Kachin state le Mandalay ramṭhen ah zahan ah minung 42 an thah hna.\nHlaing Tharyar peng sizung pakhat nih, “mithi ruak 37 le hliam tongmi minung 40 hrawng kan sinah an ratpi hna,” tiah a thanh.\nYangon um sizung dang pakhat nih, “miruak 7 le nizaan sandahpiahnak hliam tongmi minung 56 kan sin an ratpi hna,” ati ve.\nMarch 3 zongah ralkap le palek nih minung 28 an thah hna.\nNizaan zingka ah Hlaing Tharyar ah sandahpiahmi pawl cu ralkap le palek nih meithal kuan taktak in an kah thluahmah hna i zaanlei khuamui tiang an kah hna. Sandahpiah lomi sangmi zong an kah hna.\nRalkap cozah SAC (State Administrative Council) nih zahan zaan thokin Yangon peng 6 ah ‘Ralkap Upadi (Martial Law)’ kan hman cang lai tiin thawng a thanh. Hlaing Tharyar peng cu atutiang an buai tuk rih.\nSinain, rammi tampi nih tuni zong ralkap duhlonak an langhter rih ṭhiam ko.\nTuni ah Mandalay ramṭhen Myingyan khuapi le Mandalay khuapi ah sandahpiahtu minung 4 an kah thah ṭhan hna.\nHmasa thawngpangECBC khrihfabu nih Chin Miphun Ralkap (CNF) caah tangka ting 400 leng a hlut\nHnu thawngpangPu Dawt Awi Thang le Pi Neih Thluai Sung chungkhar nih CNF/A caah tangka ting 100 leng an hlut


Tuchun Yangon i AIDS Centre Pakhat ah A lutmi Kawl Ralkap Pawl Cawlcangh Ning Cu Thinlung A Faktuk Ee – CHINLAND TODAY NEWS\nYangon ,Dagon myone 11 sang , Haisin duwa lam ah an tuah mi NLD AIDS Centre ah khua a sa mi CDM lutmi pawl cu zarhkhat chung ah nan i thial hrimhrim lai tiah ralkap pawl nih tuchun ah an centre ah an rak luh hnawh hna i an rak thawl hna .Hi centre ah hin a tulio CDM a lutmi riantuantu minung an um i culawng silo in chungkhar in a thudirmi minung 42 an um fawn .\nAtu bantuk dirhmun ah ralkap nih an thawl mi hna hi an caah harsatnak nganpi a chuahpi tiah theih a si .Hi centre ah hin ralkap nih an rak luh hnawh hna i an thawl hna an hro hna pin ah mi damlo zohkhenh liomi minung 3 le riantuantu CDM a lutmi minung 8 le chikhata rak thudirmi minung 1 an tlaih hna i an kalpi hna tiah theih a si fawn .\nA hnu ah mi damlo an tlaihmi hna chung in minung 2 le riantuantu minung 7 le chikhata rak thudir mi minung 1 cu an thlah than ko hna nain midang midamlo an tlaihmi pakhat le riantuantu an tlaihmi hna tu cu an thlah duh rih hna lo ti a si .Centre ah tuanvo ngeitu pakhat nih a chim ning ah cun “ralkap pawl kan centre ah an rak luh ah hin an an hro an kan velh hnu ah midamlo le riantuan tu an kalpi hna .\nMi damlo an tlaihmi hna hrim hi zangfak tuk an si i sii dinlo ah cun an nunnak caah tihnung le thinphang ngaingai an si . Sii an din nak hi kum tampi a si cang i sii bak in a nung mi an si tik ah tutan an tlaih hna i an kalpi hna tik ah sii an thlah cang i an nunnak caah kan thin a phang ko ” tiah a chim ve .\nAtu an tlaihmi hna pahnih cu Swepyithar ralkap umnak lei ah an kuat hna tiah theih a si i a langin sii pek khawh nak lam an kawl cuahmah lio a si tiah kan theih .Hitluk midamlo le centre i zohkhenh cuahmah liomi hna cung i ralkap pawl an cawlcangh ning cu lung a fak hringhran ko . A rauh hlan ah an thlah colh khawh hna ah cun a thatuk ko hnga . Credit : Irrawady


Tulio Kawlram Dothlen Nak Fiang Lo Mi Le CNA CDF Le PDF Dothlen Nak Um Tu Ning – Thechinlandtoday\nTulio Kawlram Dothlen Nak Fiang Lo Mi Le CNA CDF Le PDF Dothlen Nak Um Tu Ning\nadmin July 4, 2021 Leave a Comment on Tulio Kawlram Dothlen Nak Fiang Lo Mi Le CNA CDF Le PDF Dothlen Nak Um Tu Ning\nTulio cu sianginn dihmi lawmhpinak le puai ah ai bizi cio. Cun, EM le Copa America nih caan tet ngai in an kan umter hna. Cu lioah, Myanmar ahcun Covid-19 le MAH cu doh cuahmah si. Thisen le nunnak zeimawzet a liam cang. June ahcun “civil war” hi a tlung lai tiah ka rak ruah i, ttial pah tawn. Nain, June cu a van dih ruangmang i, ka kherhhlaimi a palh timi a fiang. Tutan Myanmar thil ruangah Laimi kan pale timi he zoom in biaruahnak tampi kan ngei. Ruah phu tiah ka ruahmi van char tuah usih.\n“Kawl Ralkap (KR) nih an kan kah hmasa locun, CNA nih kah lo ding” tihi si. Minthutnak tuahmi cu a dong cang i, kahter ding hoih van chim ah – hriamnam bau, minung bau le tangka bau timi chim pah in CDF min in kan kah hna tihi chim si.“Anmah Kawlmi Tatmadaw dohmi ralkap an ngeih in Federal Army (FA) cu dirh ding” tihi si. Sullam cu miphun kip ralkap um hmasa hnuah, FA hi a van um lai. PDF min in kan doh tihi chim si. “Federal Union (FU) sernak caah, ram cio ngeimi miphun kan tlin hmasa hau” tihi si. FU kong ah an kalning hi “topdown si loin, bottom-up” policy in si. Cucaah a rau lai.“PDF min in kahdohnak kan tuahmi a tuan deuh ko” tihi si. A sullam cu PDF, CAF le CDF min in kahthahnak tuahmi a rak tuan deuh tinak si. “Kohhran tangka hi dohthlennak caah hman ding” tihi si. Thawhlawm le cheuhra-cheukhat zong CDM le PDF caah hman hau ti khi si.\nMyanmar dirhmun cu a fiang cang. MAH nih uknak ap tthan ai tim lo. Zapi caah lam pathum lawng um cang: “civil war umter, ralzam in Myanmar chuahtak le mangttam temtuar” hi an si. Civil war a tlun hlanah, covid-19 le mangttam nih an vaivuanh dih te khawh men. MAH le ralkap uknak teinak caah a haumi hi thil pahnih lawnglawng um 1) Ralkap policy le cathanh nunpi lo, 2) Naypyidaw, Rangon le Mandalay ah civil war (kahdohnak) taktak umter hi si. Lairam le ramri hrawnghrang kahdohnak nih ralkap uknak thlenter kho lai lo.\nTulio kan pale nih KR an kan dohpining cun, caan zeimawzet a van rau rih lai. Caan sau a van kal lai i, lungthin le thisa linhnak a dai chinchin te lai tihi ruah awk um ngai. Tahchunnak in van chim usihlaw – CDM thawhbur ah lungthin ai thleng pah cang (a ngeimi nihcun million le billion zong khin an thawh ko lai nain). Cun, myanmar politics le tuanbia ah “interestnak” a linhsat level a zor pah ziahmah – pumpak le chungkhar kong buaipi cio si tthan cang. Tthangcho ram khuasa Laimi hi covid-19 zawtnak, chungkhar buainak le harsatnak tampi ton khawh si – cu bantuk nih thil tampi a zorter khawh. February lio hrawng thisa le lungput kha, zapi nunnak ah a thar in umter peng a hau. Kan hruaitu kut ah rian harsa le ngan a um.\nCivil war um loin, caan zeimawzet a kal ahcun, vansan ah Min Aung Hlaing nih thil a tuah khawhmi cu: ASSK he hnatlaknak a tuah khawh – MAH nih zapi nunnak le harsatnak tthatternak caah tiah ASSK he phisinnak caah hnatlakmi a tuah khawh sual ahcun, 2008 phunghram tangah kan lut tthan kho. Tlaihmi pawl thlah, ASSK nih cabuai cungah politics ceih ding in bia van chim seh – tulio kan dirhmun zeimawzet ai dang kho men. Hriamtlai cheukhat he kahdaihnak minthut a tuahpi khawh hna – MAH nihhin kahdaih hnatlaknak hi tuahpi ai zuam te hna lai. Zapi temtuar le harsat lonak caah tiah a hlawhtling kho men (NCA zong a rak tuahpi khawh bal cang hna). MAH dohmi hriamtlai vialte hrawh ding in nawl a chuah khawh – “vawlei pumpi theih bak in Myanmar ah Tatmadaw dohmi hriamtlai, khua paoh kah le hrawh dih si lai tiah civil war cathanh in a tuah i, teinak a hmuh sual cun, communist system le ralkap uknak in an kan uk ko lai.\nNote: “A chim cu fawi, a tuah hi har” ti si. Myanmar kong cu caan sau ngai rau rih ding si caah, dide lawng van ngai in issue dang buaipi pah hau lai.Credit: Van Nun Lian\nKHAWVEL MILARTE NEWS LAWRKHAWM →\n← Kan Pa Dr Lian Hmung Sakhong Nih Chinram Ah PDF Ralkap Kan Herh Loh A Timi Kha Na Fiang Maw


Trump: Pu Kim na cungah kaa lawm, tuan ah i tong tthan dingin kaa ruahchan | The Chin Express\nHome US Thawngpang Trump: Pu Kim na cungah kaa lawm, tuan ah i tong tthan...\nTrump: Pu Kim na cungah kaa lawm, tuan ah i tong tthan dingin kaa ruahchan\nUS President Donald Trump nih North Korea President Kim Jongun cu “tuan ah i tong tthan dingin kaa ruahchan” a ti.\n“Kum 19050-1953 Korea Ral lio ah a rak thimi US Ralkap ruak pawl US ram ah na kan kuat caah kaa lawm,” tiah Kim Jongun cungah aa lawmhnak zong a chim.\n“Cun, biattha ttha in ca na ka kuatmi cungah kaa lawm – a rauh hlan ah i tong dingin kaa ruahchan,” tiah a nolh.\nJune thla i Singapore ram ah Pu Trump le Kim an rak i ton lio ahkhan “US ralkap ruak pawl kaan kuat lai, nuclear hriamnaam pakhat hmanh taang loin ka hlawt dih lai,” tiah Pu Kim nih bia a rak tiam.\nPu Kim nih July thla tanttim ahkhan, “avoi 2nk i tong tthan usih law ka duh ko…,” tiah ca a rak kuat. Trump nih tuni ah “bia tthattha in ca na ka kuatmi..” a timi hi mah cu a si hnga maw ti balte cu fiangin kan thei kho rih lo.\nVice President Mike Pence nih Hawaii state ah US Ralkap ruak pawl sunglawi taktakin a vuipi mi hna zong Pu Trump nih Twitter in a thangtthat len.\n“Chairman Kim Jongun nih a biakam a zulh i, Korea ram ah daihnak ser kan i zuammi zong tthatlei a panh chin lengmang ko ti cu nihin ah mit-hmuh kut-tongh khawh tiangin kan hmuh caah President Trump aa lawm ti ka hngalh,” tiah VP Mike Pence nih a chim.\nVP Mike Pence apa hi Korea Ral lio ah ral a rak tu vemi US Ralkap a si.\nKorea Ral lio ah US Ralkap 7,700 leng an rak tlau. Mah chungah 5,300 hrawng cu atu i North Korea ram ahhin an rak tlau.\nSouth Korea le North Korea an rak i tuk lio ahhin South Korea a bawmtu US Ralkap 33,651 cu ralram ah an thi, adang 3,262 zong kuan hma le adang zawtnak tuar in an rak thi.\nSouth Korea a rak bawmtu ramdang ralkap (UK, Australia le Canada) pawl zong an rak thi, an rak tlau len ve.\n“Kum tamtuk a luan cangmi mithi ruak-pelpawi dihlak check i mah hi anih ruak a si tiin fehter dih ding cu kum tampi a rau kho,” tiah forensic nih an chim.\nUS Ralkap ruak-pelpawi pawl Hawaii state ah an zuanpi hna hlan ah South Korea ram ah US Ralkap cazin tlaitu zung lutlai John Byrd nih, “US ralkap an si.. tiin North Korea nih a kan pekmi pawl hi atutiang kan zohnak ahcun a si tak tiin kan ruah ko,” tiah thawngla pawl a chimh hna. – Reuter le CBS News


BREAKING: CNLD in 2020 kum thimnak ah aa zuammi Pu Kyaw Nyin nih ralkap sawmnak a cohlan! – Kawltu Team\nBREAKING: CNLD in 2020 kum thimnak ah aa zuammi Pu Kyaw Nyin nih ralkap sawmnak a cohlan!\nMarch 3, 2021 March 3, 2021 Amon Ka Si\nA cutluk kawlram thawnpang chiat a zual chin lio ah Miphun le Ram caah dawtnak an ngeih lo ning hi a mak.\nCNLD in 2020 kum thimnak ah aa zuammi Pu Kyaw Nyin nih ralkap sawmnak a cohlan.\n2020 kum Myanmar ram party tling Democracy thimnak ah Chin Ramkulh Paletwa Peng, CNLD party in aa zuam mi Pu Kyaw Nyin nih ralkap council zung ah riantuan ding an sawmmi cu a cohlan tiah theih a si.\nA cohlannak kong he pehtlai in amah Pu Kyaw Nyin nih, “A cohlan timi hi a dikmi a si. Ka cohlannak a ruang zong hi kan nih Paletwa cu mizapi nih kan theih cio bang ram buainak zong a um. Cun, COVID-19 zawtnak zong hi phunkhat a rak si ve. A bikin kan ram a daih khawh nakhnga tuah a herh, cohlan a herh timi ruahnak in ka cohlan mi a si,” tiah The Hakha Post ah a chim.\nPu Kyaw Nyin hi 2020 kum thimnak ah Paletwa Peng Pyithu Hluttaw mee hmun ah aa zuam i teinak a hmu lomi a si.\nCun, atu hi Council zung kai ding in Hakha lei ah a ra lio a si. Anih hi USDP Cozah chan lio zong ah Cozah lutlai a rak tuan bal mi a si.\nRelchap: Minister Soe Htet Naypyidaw ah a kal cang lai.!\nMinister Soe Htet Naypyidaw ah a kal cang lai\nChin Ramkulh Minister Soe Htet cu Uknak hramhram in lak a tim mi Ralkap cozah nih Chin ramkulh Khualipi Hakha ah umnak nawl an pek tilo caah, Naypyidaw lei ah kal ding an tim cang tiah kan theih.\nMinister Soe Htet naihniam sin in, “Municipality Minister Soe Htet cu Hakha ah umnak nawl an pe tilo. Cucaah, thaizing (3 March) hi Hakha in Naypyidaw lei ah a thawh hnik tiah” min langhter awk tha lo mi pakhat sin in kan theih.\nHi kong he pehtlai in, zei ruang set ah dah, a kal lai timi kong kan hlat tik ah, zeihmanh chim fian mi cu a um lo. Nain, umnak nawl an pe tilo, နေခွင့်မရတော့ဘူး tiah an ti caah a kal hnik mi a si tiah theih a si.\nHi kong he pehtlai in, The Chinland Post nih thawngpang fiang le tling hlat khawh kan rak i zuam chap rih lai.\n← Kum 19 nute (Kawlram Hero) a thih hlan i a cawlcangh nak Video hi zoh ve tuah. (Zeitluk in dah ttan a lak)!\nTuni Hakha Khuachung ah a cang mi Thawng ttha..(Khuaruahhar ngai a si) →


𝐀𝐦𝐞𝐫𝐢𝐜𝐚 𝐂𝐮 𝐌𝐮𝐢𝐡𝐧𝐚𝐤 𝐍𝐢𝐡 𝐀 𝐙e𝐥𝐡 𝐈𝐧 𝐀 𝐙𝐞𝐥𝐡 𝐊𝐨 – Chuncha News\n𝐀𝐦𝐞𝐫𝐢𝐜𝐚 𝐂𝐮 𝐌𝐮𝐢𝐡𝐧𝐚𝐤 𝐍𝐢𝐡 𝐀 𝐙e𝐥𝐡 𝐈𝐧 𝐀 𝐙𝐞𝐥𝐡 𝐊𝐨\n𝐀𝐦𝐞𝐫𝐢𝐜𝐚 𝐂𝐮 𝐌𝐮𝐢𝐡𝐧𝐚𝐤 𝐍𝐢𝐡 𝐀 𝐙e𝐥𝐡 𝐈𝐧 𝐀 𝐙𝐞𝐥𝐡 𝐊𝐨: Covid in a zawmi kum 30 minung a dirhmun a zualhma hringhran ko. Kansas, Lakin khuate i Kearny County Hospital hi Covid thlopnak dingah timhlamhmi sizung a si lo. ICU ihkhun pakhat tal a lawngkangmi a um hnga maw, tiin kiangkap sizung ngandeuh ah cun Kearny’s chief medical officer Miller cu heh tiah ai dapphiak len. Kansas pumpi cuul in covid a karhtuk cang tikah, ICU ihkhun a lawngmi pakhat te hmanh kan hmu kho ti lo, tiah a chim.\nA thazing i ihkhun pakhatte a lawngmi an hmuh tikah khin cun mizaw pa cu thihbawh in a um cang. A nunnak khamh duh ah a Miller le a riantuanhawi nih mizawpa a tang cu heh tiah an nam cang. A netnak ah khin mizapa a thintur kan vun tongh khawh than i, meng 25 hlatnak ah a ummi a ngandeuhmi sizung lei ah embulance in a rannak in kan hei kuat colh, tiah Miller nih a chim. Mizawpa a chungkhar le Miller cu thlacamnak an ngeiti colh hna. Mizawpa chungkhar hi minung thong tlawmpal te lawng an ummi Lakin khuate ah a ummi an si, Miller he ai thelngal ngai mi zong an si.\n“A tu bantuk i ai hrim than khawhmi hi khuaruahhar thil a si,” tiin Miller nih a chim. Spring chung vialte US khuapi pawl Covid nih a vun den hna hnu ah, America i khuate vantlang lei panh in a vun rat hnawh cang hna i, America a kil le a ne tiang ngaan lo in cil dih ai tim cang. Mizaw thloptu le publica health officials tamial te cu Reuters nih interviews a tuah hna i, sizung tampi ah cun ihkhun siseh, thlopnak thilri siseh, a bikin, specialists le nurses pawl telhchih in mizaw thloptu kan i za hrimhrim ti hna lo e, tiin an chim.\nUS rampumpi cuul in Covid case a karh i, sizung chiahmi miluzat zong an karhtuk cang. Ohio le Dakotas karlak hrawngah a ummi Midwest hmunhma hrawng le bangah hin cun a zualhma khun. US i khuazeika hmunhma vialte nak hmanh in Midwest ah hin a let in zawtnak a karh, tiah COVID Tracking Project nih an chim. June laifang in November laifang tiang i Midwest i Covid cases a karhmi hi a let 20 hrawng a si, tiah an chim.\nNorth Dakota ah hin minung million 1 lakah nifatin mizaw thar hi 1,769 an um, tiah Nov. 19 ah khan thawng an thanh. South Dakota ah hin cun million 1 lakah 1,500 an um, ti a si. Wisconsin le Nebraska ah hin million 1 ah 1,200 an um, Kansas ah million 1 ah 1,000 an um. April lio i New York i business tiangin khar a rak si lio hmanh ah khan minung million 1 ah cases 500 lawng an rak si. California ah cun million 1 lakah 253 hmanh an lonh theng lo. Mizaw kan tawlrel khawh cang hna, asiloah kan tawlrel khawh dengmang cang hna, tiin Midwest i sizung officials pawl nih Reuters ah an chim. Room pakhat chungah mizaw tamdeuh in an chiah hna, cun riantuantu pawl hi suimilaam tamdeuh na tuanter hna, tu le lek an chawnter fawn hna.\nKearny ah a ummi sizung hi umkal a harnak hmun a si bangin, covid thlopnak ah relhmi a si lo. Sizung ca i bomhnak zong hi tlawmte lawng a phan tawn i, sizung ngan he ai hlatnak ah khua a sami hna ca i lutaksat tuktak le emergency thlopnak ca lawngah an hmanmi sizung a si. A tu ah cun covid ruang i a rami paoh cohlan khawh dingin timhlamhnak kan ngei ve cang, tiah Miller nih a chim. Anih hi family medicine ai hmaithlakmi sibawi a si. Conservative states le counties ah zawtnak a karh tuk cang caah, “hi zawtnak hi biataktein kan thlop a hau, Democrat nih an tawn chommi capobia a si lo hih,” tiin mizaw pawl le khuabawi pawl biataktein chimhfian kan hau, tiah an chim.\nCu bantuk in khurkhua ruahnak cu a sangbikmi nawlngeitu sinin a hung luangmi a si. Midwest ah le ka dangdang zongah cun Trump nih khat le khat liang i tawngin mipitonnak a tuah i, mask hruk zong cu mah duhthimnak a si ko, tiin a ti piak hna. Trump hi thimthan cu a si lem lo nain, a president tuan hi thla 2 a taang rih ko nain, cun virus zong a karh chinchin ko nain, nihin tiang zongah virus kong i a hmanmi phung (strategy) a thleng hlei lo.\nHi kongah comment tuah dingin White House press office an chonh hna nain leh an tong lo. The White House press office did not respond to a request for comment. A cheukhat medical officials le sizung riantuantu pawl nih hin midang hnahnawh a petu policies le zawtnak, nganfahnak karlak i fianternak tuah hi an i harh ngaingai.\n“Community ah khat le khat i pehtlaihlo nak a um. Mipi hna cu bars ah a um na, rawldawr ah a um na, asiloah Thanksgiving zanriah a timlaam na, tiin an um lolh. Ngandamnak tuanvo a latu dirhmun in chim ahcun, kan thin a nuam lo ngai ko,” tiin University of Nebraska Medical Center i pulrai a thloptu doctor Kelly Cawcutt nih a chim. Theih cang bangin, US ah Covid nih a thahmi hna hi 256,000 lenglo an si cang. A zawmi cu an karh nain, mithi belte an zawr deuh. A ruang cu, doctors te nih virus kong a fiandeuh cang caah, cun kum vui thokka hrawng i market tiang i zawr khawh dingin Noderna Inc, Pfizer Inc le a dangdang company nih an ser cuahmah lio mi vaccine zong cu a um caah a si.\nA tu lio ko rih ah cun, remdesiver le dexamethasone, he ti bantuk sizung nganngan nih an hmanmi siai pawl cu sizung hmetete zongah kan hman ko hna. Asinain, a hleice in sermi thilri asiloah ICU thilri belte cu sizungpi tlukin cun kan tingco kho ruam lo, tiah an chim. “Khuati a kih lei a panh in cun mipi inntang lawngah an i erh ngawt. Asinain, holiday khuatlawn an thok pah cio chom lai. Cucaah a tu ah hin cun a chiakhaabik dirhmun kan phan rih lo, ti a lang,” tiin Miller nih a chim.\n𝗛𝗮𝘄𝗶𝗸𝗮𝘄𝗺 𝗹𝗲 𝗜𝗻𝗻𝗽𝗮: Sizung riantuantu pawl rian kan hneektuk hna caah le ngaihchiatnak le thihnak an tontuk cang caah, an lungthin a zaw ngaingai hna, tiin sizung hruaitu pawl nih an chim. Ihkhun i daih lo nak hmanh in, sizung riantuantu i daih lo hi sizung tampi caah cun a zualhmabikmi harsatnak pakhat a si. Ihkhun pakhat i cawi i innkhan i va chiah top khi mizaw zohkhentu nurse pakhat sikhawhnak dingah ai za hrimhrim lo, tiah South Dakota, Sioux Falls ah a ummi Avera Health ah director a si mi Dr. Anthony Hericks nih a chim.\n“Midangnak in Covid in a zawmi hi nurse pawl nih thadeuh in an thlopbul hna a hau, zeicahtiah, covid zawtnak hi a sining khulrangtuk in i thlen a hmangmi a si. Keimah zong naite ceu in covid in a dammi ka si ve i, midang chonh kho ka si ti lo, ti ka fian le cangka rian ah a lut thanmi ka si,” tiah Kansas, Hutchinson ah a ummi Hutchinson Regional Medical Center ah nurse a si mi Melisa Hazell nih a chim. “Ka zawt ruangah ni 12 ka off. Lungthin in siseh, taksak in siseh, rian i ot than dingah ka si cang maw? Ka si rih lo. Asinain, ka riantuanhawi nih an ka herh fam cu teh,” tiin a chim.\nCaantha bik an ngeih lio caan ah khuate sizung pawl hi riantuantu tlingtein an i damhkhaan hna lo. Mizaw an karh le cangka khua a tlawngmi nurse pawl an hlan hna. A lawngkangmi nurse kawl zong cu a tu ah cun a fawi ti lo. “Nurse minung 14,000 kan herh hna e,” tiin California-based nurse staffing agency, San Diego ah a ummi Aya Health nih theihternak (cawngia) an tuah. A tu le bangah cun nurse an herhmi milu a lethnih in a karh than cang i, an lahkhah zong vantawng in an kaiter hna, tiah executive vice president April Hansen nih a chim.\n“Dakota le Minnesota i mizual zohkhenhnak sizung 11 ka hruai hna i, khual tlawngmi nurse pawl kan herhnak ka langhter. Asinain, nurse vialte cu sizung ngan deuh pawl nih an i haikonh dih cang hna,” tiin North Dakota ah a ummi CommonSpirit Health ah chief nursing officer a si mi Mary Helland nih a chim. Hutchinson Regional ah hin ihkhun 190 a um i, Chief Nursing Office Amanda Hullet zong mizaw a zohkhenh lo nak hi a sau ngai cang nain amah pumpaak bak in mizaw zohkhenh ai ot ve cang.\nTaksa le thinlung a ba hringhran. A bikin mizawt lakah kan hawi le hna an si, kan riantuanhawi hna an si ko ah hin a har khun. “Naite ah khan Bill le Judy Mason te nupa hi zarhkart lawng dan in Covid in an thi. Judy hi laam a chimtu a si i, kan sizung riantuantu hna lak zongah a sianghngakchia an tel. Laam a chimh hi kum 10 a leng ti lo,” tiin Hullet nih a chim. Holly Thomas, 37, hi tarnu le tarpa hna an tupa he an um i, cu nuvatuah a kawptertu hna hi Judy a si, tiah theih a si.\n“Midwest kongah hin cun, March in August tiangah khan tuah awk ngaingai ngei lo in kan um. Asinain, a tu ah cun ni khat chungah mithi 2 an um cang. High school lio i ka PE teacher le a nupi hi suimilam 12 dan in an thi,” tiah Hullet nih a chim. “Kei zong ka khualtlawnpi hawi pakhat a zaw ve i kan i tong. Hipa hi miropui, mi thinlung tha, thut i tuanbia ruah a thiam ngaimi a si. A tu ah cun ventilator in ai chang cang. A sining a tha ruam lo. Hi ti ning a si ah cun, hi hnu zarh khat asiloah zarh 2 chungah khin biachahnak harsa ngaiin tuahpiak kan hau te ko rua lai,” tiin Hutchinson Regional nurse Hazell nih a chim.\n‘𝘼 𝙠𝙖𝙣 𝙨𝙞𝙢𝙝𝙩𝙪𝙠 𝙠𝙤 𝙘𝙖𝙣𝙜 𝙚’ Covid kong zeirellonak hmual hi public officials, community members le mizaw sin tiang zongah a zualhma ngaingai, tiah medical riantuantu pawl nih Reuters ah an chim. Wisconsin, Janesville ah a ummi SSM Health i mizaw pakhat le bang cu Covid nih a tlunh cuahmah ko bu zongah cun “Covid hi cu ti ngaingai cu a serious tal lo cu” tiin a ti tur ko rih. A taktak ah amah cu thi beh i, a thihnak a ruang hi Covid a si lo, zeicahtiah Covid nih mi a that lo, tiin a chungkhar nih an ti piak diam, tiah pulrai a thloptu Dr. Alison Schwartz nih a chim.\nMidwest ah a ummi state le khuabawitlang cheukhat nih cun mask hruk le social distancing tuah an duh lo. “Mask hruk dingin nawl an chuahmi ka onh lai lo,” tiah Nebraska Gov. Pete Ricketts, Republican nih a chim. “Zeitindah mask kan hman lai, tiin mipi pawl cawnpiak phunphai in phung an sermi hi ka cohlang lo,” tiin Nov. 13 i press conference an tuah lio ah governor nih a chim bal. Comment pek dingin a office an hal nain an let hna lo.\n“Mask hi san a tlai ko, asinain hriamnaam pakhat lawng a si. Mask lawng si lo in, social distance zong tuah chih u, cun mibu hrial zong hrial hna u” tiin a mipi a chimh hna. South Dakota Gov. Kristi Noem zong nih Mask hruk dingin nawl an chuahmi a cohlang lo. Business asiloah mipi tonnak ah phung renghnak zeihmanh a tuah lo. “Hi bantuk thil hi cu mipi an pumpaak kut ah ka ap,” tiin a chim. July i Independence Day ah khan Mt. Rushmore ah Trump he mipi tonnak an tuah i, mipi zong cu naih tete in a um, mask ai hruk lo mi an tam.\n“Doctors pawl nih an lung thlen an timh ko hna. Asinain, cu bantuk lungkhohcho vun thlen i timh cu ruahchan awk a umti lo mi rian i hmaithlak bantuk he ai lo. An nunnak kongah mikip hi mah duh paoh in an umkal peng ko rih. Asinain, a ngaingai ti ah cun, tii chungah dawh kan pil cuahmah cang hna hih,” tiin Schwartz nih a chim. Credit: Chelsea Bawi\nUS President Elect Biden 🗣 Zei Ti Awk ṭha Ti Lo\nZeiruangah Dah Biden Hi US Rammi Mitampi Nih An Thim I Trump An Hnawl?


Falam Peng Nihnih Chung Kahdohnak Ah CNDF Nih Ralhrang 25 An Kahthah Hna Tiah Thawng Theih Asi – Onlinenungak\nFalam Peng Nihnih Chung Kahdohnak Ah CNDF Nih Ralhrang 25 An Kahthah Hna Tiah Thawng Theih Asi\nChin ramkulh, Falam peng ah ralhrang le CNDF ralkap phu cu nizan January 17 ah kahdohnak a pehzulh in a um, tiah CNO/ CNDF nih cathanh a chuah. Falam peng, Falam le Kalay motor lampi cung ah ralhrang le CNDF karlak kahdohnak pehzulh in a um. Nizan January 17, Lati khua pawng ah ralhrang phu le CNDF kar kahdohnak a um i ralhrang 8 an thi , hliam a tuar mi an tam.\nCu pin ah January 16, Falam peng Parte khua pawng ah a ra mi ralhrang phu cu CNDF nih an kah hna i Falam khuapi chung ah a um mi ralhrang Khah-Lah-Yiah 268 nih hriamngan in voi 4 an hna. Cu kahdohnak ah cun ralhrang minung 17 an thi i aa hliam mi an tam. January 16 ni kahdohnak ah CNDF lei in pakhat hliam a tuar; a hliamhma thinphan ding a um lo. Cun January 17 kahdohnak zong ah CNDF lei in aa hliam mi an um lo, tiah CNO / CNDF nih a thanh.\nTHAWNPANG DANG: Myanmar le Thailand Ramri Gate He Aa Tlai Lam Check-gate Ah Ralhrang Phu Kahdoh An Tong; Thailand ram he aa tlai ding in cawhmi Tthaawe le Hteekhi( ထီးခီး) check gate cu January 16 zaan sml 10:00 hrawng ah an kah i ralhrang 1 a thi tiah khua mi hna sin in theih a si. Kahdohnak hmun cu ralhrang phu Khah-Lah-Yiah 267 Battalion hna riahbuk an khuarnak le an gate pakhat a si. Htee Khi(ထီးခီး) ramri gate a phan mi khualtlawng pakhat nih cun, “Aho an si theih lo mi hriamtlai phu pakhat nih Waa-Ttaw khua ralhrang gate cu an kah i ralhrang pakhat a thi,” tiah a chim. Cu lam cu Tthawei khuapi le Thailand ramri Htee Khi khua a peh mi chawleh chawrawlnak lam pakhat a si.\nTHAWNGPANG DANG: Kayah Ralzaam Hna Cu Ralhrang Phu Nih Hmunhma Dang Ah Chuahter Duh lo In An Kham Hna; Kayah ramkulh chung kahdohnak ruangah umhmun chuahtak in a zaam mi mizapi hna cu ralhrang phu nih an hmunhma chuahter sianh lo in an kham hna. Kayah ramkulh ah ralhrang le mizapi vengtu ralkap hna karlak ah january thla thawk in atu tiang kahdohnak a faak peng rih. Ralhrang phu nih hriamnam thatha le thazaang tampi hmang in an kahdoh hna nain ralhrang a thi mi le aa hliam mi an tam caah vanlawng kahnak an hman i, sualnak ngei lo mipi cu a thongthong in a himnak hmun ah an zaam.\nRalzaam hna cu an inn le an thilri hna kaltaak in an chungkhat cio sin ah i dor an duh ko nain ralhrang phu nih an kham hna caah i thial kho lo in lam tantim ah harnak an tong, tiah theih asi. Ralhrang phu nih mipi hna cu an hmunhma chung in chuahnak nawl an pe lo, ralzaam hna i dornak khua hna ah luhnak nawl an pe lo. Phaisa a ngei deuh mi hna cu phaisa an hal mi hna zong an um, tiah ralzaam hna nih an chim. Ralzaam pakhat nih cun, “Khawika in nan rat? tiah an kan hal. Rammi sinak card an check, Kayah ramkulh in, kan ti ahcun an kan hro phaisa an kan hal. Cheukhat cu luhter hrimhrim an kan duh lo. A lut kho mi cheukhat cu inn hlan man tamtuk an hal hna. Cu leng ah ralhrang phu nih ralzaam nan luhter hna lai lo, tiah thawng an thanh hna.\nKayah ramchung a rak lut mi eidin phur motor zong luhter an duh lo. Nan thil chia ta dih ulaw minung lawng luh khawh a si, an ti. Kan ngakchiat tein kan umnak hmun kan chuahtaak mi hi kan lung hrimhrim a fak tuk,” tiah a chim. Mipi hna cu an hmunhma chung in chuahkhawhnak nawl an pek hna lo lengah ralphaw ah an kawl hna i an tlaih hna. Khua zong mei an khangh, inn hna cu vanlawng in bomb an thlak. Khua mi hna cu ‘PDF nan si’ tiah an ti hna i an thah hna, mei in an khangh hna. Atu thla chung kahdohnak ah sualnak ngei lo mipi 30 leng an thi i a thi mi chung ah kum upa le ngakchia hna zong an i tel. January thla thawk in atu tiang KNDF le ralhrang karlak kahdohnak ah ralhrang 100 leng an thi i hriannam tampi KNDF nih an laak khawh, tiah theih a si.


Chin Miphun Mino Hna Ca Ko Ah Thawngpang Tha Taktak A Si Hih — Salai Ephraim Thawngpang\nChin Miphun Mino Hna Ca Ko Ah Thawngpang Tha Taktak A Si Hih\nSalai Ephraim June 28, 2021\nBy.Salai Lungthli Tum Mino caah thawngpang tha: Australia lothlawh visa Australia hi lo le dum a tamnak a si, Covid ruang ah holiday a rami an tlawm cang i lo rian a tuan ding minung an tlawm tuk cang caah atu cu Asean ram mino pawl lak an timh cang hna.\nEnglish le ca thiam a hau theng lo(English thiam ahcun an in duh deuh ko lai), lo rian a si caah kum 35 tang hi uusaa pek a si. Thla 9 visa pek a si lai i duhzat riantuan a ngah. Visa dih in sauh a ngah lai.Atu lio hi Australia ram chung lo ah riantuantu ding minung 25,000 hrawng a herh tiah an ruah.Myanmar rammi zong tam ngai kal khawh si ve lai.\nSeptember thla ah khin visa sawk a ngah te lai tiah an chim. Australia hi a dang visa a ngahmi um rih lo, lothlawh visa lawng ngahter hmasa an timh hi asi. Atu tein English cawnnak in i timhtuah cia ahcun a palhnak a um lai lo.\nUS Embassy(Yangon) nih student visa an pek than cang, sawk a duhmi bawmh ding ah Yangon kan zung zong hmaizarh chung kan hon than cang lai. Admission fee, i-20 shipping fee, SEVIS fee, Visa application fee ah $800 hrawng dih lai. Bank statement, notary le document tuahnak fee, agent commission fee ah $1,000 dih lai. Visa phit tiang ah a dih ding dihlak hi $2,000 tang asi lai. Vanlawng man le Covid test man cu mah tein i liam a si.\nVisa luh tikah bia an hal tawnmi le leh ning vialte tha tein training pek a si lai, English chimhnak class zong a um chih te lai. English a thiam pah lomi le hmual ngei deuh in question a leh kho lomi cu visa sungh a tam deuh tawn.Nikum kan kalter khawhmi kan student hna cu an phak ka an har pah nain atu cu an tlamtling ngai cang. US ah unau chungkhat a ngei lomi caah cun a har deuh.\nNote: Student visa hi aho poah nih sawk a ngah ko nain ca a thiam deuhmi le English thiam deuhmi lawng nih visa an ngah.\nTagged Chin Miphun Mino Hna Ca Ko Ah Thawngpang Tha Taktak A Si Hih\nTuchun Ralhrang Minung Hleili An Thih Ning Le Gin Suan Mang Kongah CNF Hmurka →\n← Nunnak Pek In Chinram Le Mipi Vengtu CDF CNA Hna Hi Thil Hmangin Ralhrangbu Nih Nan Um Nak Fiang Tein An Theih Khawh